Priñsez Albertina (toullgorferezh) - Wikipedia\nPriñsez Albertina (toullgorferezh)\nUn doare toullgorferezh eo ar Priñs Albertina ma vez toullet ul lodenn eus ardivink-genel ar maouezed.\nLakaet e vez ur walenn dre dremen a-hed kan an troazh ha mont er-maez dre un toull graet e-krec'h d'ar c'hourzh.\nRal a-wezh e vez kaset da-benn an toullgorfadur-mañ abalamour d'ar poanius m'az eo hag ivez d'an dieas m'az eo da staliañ mat ar bravig, ha ret eo da gan an troazh bezañ ledan a-walc'h evit gallout lakaat ar walenn da dremen drezañ. Daoust ha ma paree buan a-walc'h e ranker diwall memestra rak ar kleñvedoù e kan an troazh a c'hell bezañ degaset gant an toullgorfadur-mañ.\nGallout a ra lakaat ar blijadur reizhel da greskiñ dre ma stok lodenn diabarzh ar walenn war-eeun ouzh nervennoù diabarzh kan an troazh.\nAdtapet diwar « https://br.wikipedia.org/w/index.php?title=Priñsez_Albertina_(toullgorferezh)&oldid=1470445 »


Magerezhioù embregerezhioù - Kemper Breizh Izel (BR)\nDegemer Embreger en tolpad-kêrioù En em staliañ Magerezhioù embregerezhioù\nE Kemper Breizh Izel ez eus div vagerezh embregerezhioù e Krec’h Gwenn :\nur vagerezh embregerezhioù liesseurt\nur vagerezh evit an embregerezhioù nevezus\nGraet int evit aesaat krouiñ embregerezhioù nevezus, abalamour da sachañ tud ganto barregezhioù ha teknikoù nevez. Kinnig a reer d’an embregerezhioù enno ur feurm izel a-walc’h, servijoù boutin ha skoazellañ anezho.\nKrouet e oa bet ar vagerezh liesseurt e 1991, an hini gentañ e oa e Breizh hag unan eus ar re gentañ e Frañs. Degemeret ez eus bet ouzhpenn 150 embregerezh enni abaoe.\nEvit chom er penn a-raok a-fet degemer tud prest da gas raktresoù da benn ha sikour ar raktresoù krouiñ liammet ouzh poloù kevezusted Breizh (industriezh ar boued, mor, skeudennoù ha rouedadoù), ez eus bet savet un eil magerezh embregerezhioù gant Kemper Breizh Izel evit an traoù nevezus, ar pezh na oa ket e Breizh a-raok, evit raktresoù ar grouerien pe evit an embregerezhioù a fell dezho klask ober gant doareoù industriel nevez.\nE 2015 e oa bet roet bod da 30 embregerezh e magerezhioù embregerezhioù Kemper Breizh Izel.\nGouzout hiroc’h diwar-benn ar magerezhioù embregerezhioù\nEnni e kaver meur a zoare da reiñ bod d’an embregerezhioù :\n4 atalier (157 m² pep hini well-wazh), pep a vurev hag a sal-dour enno\n2 lec’h diskuizh\nHag ivez servijoù boutin :\nindustriezh ar boued ha bioteknologiezhioù\nteknologiezh ar c’helaouiñ\nendro ha diorren padus\nobererezhioù mod nevez stag ouzh ar mor...\nKinnig a reer eno lojeiz teknikel a-ratozh hag a c’hall bezañ kempennet diouzh an ezhommoù :\n2 atalier produiñ diouzh reolennoù industriezh ar boued, 370 m2 dezho hag enno burevioù, labourvaoù, gwiskvaoù, salioù produiñ 150 m² dezho\n4 labourva 30 m² dezho\nul lec’h diskuizh\nOstilhet mat eo an atalieroù produiñ evit industriezh ar boued, gant kambroù yen pozitivel ha negativel, ur c’hae diskargañ...\nModern, aes implijout anezhañ hag ul lec’h plijus eo ti an traoù nevezus. Plijout a ra d’ar re a zo staliet ennañ. Dison ha sklêrijennet mat eo ar burevioù, hag aes eo ober gant ar badjoù evit dibrennañ an dorioù.\nAr servijoù boutin\nKavout a ra an embregerezhioù eno ostilhoù hag a vez ezhomm anezho evit mont en-dro evel zo dleet :\nluc’heilerez, skanner, faks\nbinvioù evit burevioù : drailher-paper, toullerez-keinerez, masikot liezimplij, plastikaerez...\nur mekanik timbrañ\nteir sal-emvod ostilhet\nSikour an embregerezhioù\nGant skipailh ar vagerezh e vez lakaet an embregerezhioù da labourat asambles, kuit dezho da chom pep hini diouzh he zu, ar pezh n’eo ket mat evit an ijin. Pep embregerezh a vez sikouret diouzh hec’h ezhommoù. Graet e vez asambles gant Kemper Breizh Izel ha Kambr Kenwerzh hag Industriezh Kemper-Kerne.\nGraet e vez war-dro kement tra a ya d’ober buhez an embregerezhioù :\nSellet pizh ouzh an obererezhioù\nStummañ (« an asurañsoù micherel », « petra eo ar berc’henniezh industriel ? », « priziañ efedusted ho lec’hienn Internet », « alioù fur evit merañ gwelloc’h hoc’h argant »…)\nLeinañ asambles ur wech ar sizhun, en un doare diardoù, abalamour d’an embregerezhioù da zaremprediñ an eil eben\nOber war-dro al lec’hienn Internet gouestlet d’ar grouerien embregerezhioù a zo en ti : www.pepiniere-entreprises-quimper.fr\nKoumanantiñ d’un toullad kazetennoù ha kelaouennoù ispisializet.\nUr c’hinnig klok evit an embregerezhioù\nStaliet eo ar magerezhioù embregerezhioù e Krec’h Gwenn, en un endro dispar e kalon Kerne.\nTost-tre alese emañ an aozadurioù a labour evit harpañ ar grouerien embregerezhioù er c’hornad :\nKambr Kenwerzh hag Industriezh Kemper-Kerne,\nar c’hevredigezhioù da sikour krouiñ embregerezhioù (Boutique de Gestion, ADIE, BDI),\nha forzhik stalioù hag a ginnig servijoù d’an embregerezhioù (kontourien-mailhed, tud ampart war ar berc’henniezh industriel, ar brudañ, ar marketing…).\nAnez ankouaat :\nlabourvaoù enklaskoù publik ha prevez (IDHESA, Labexia, LUBEM-UBO),\nar c’hreizennoù teknikel Breizpack, CBB\nur greizenn R&D (klask ha diorren) war dachenn industriezh ar boued (ADRIA)\npoloù kevezusted (Valorial, Mor, Skeudennoù ha Rouedadoù),\nskolioù hag aozadurioù stummañ hag a gemer perzh e buhez ekonomikel ar gumuniezh (IFRIA, ISUGA-EMBA).\nLec’hiet mat eo an traoù :\nn’eus ket pell da vont ac’hano betek hent Brest-an Oriant ;\ntremen a ra ul linenn-vus eno ;\nemañ tost-tre ouzh kreiz-kêr, ar gar SNCF (5 munut) hag an aerborzh (15 munut).\nkavout a reer servijoù e-leizh, stalioù a bep seurt ha gallout a reer lojañ diouzh an ezhmmoù\nHa kaer eo an trowardroioù (ribloù an Oded, lec’hioù a-feson d’ober sport, diduamantoù…).


Pajenn:Morvan - Kenteliou hag istoriou a skuer vad evit ar Vretoned, 1889.djvu/436 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/436\nar garanou e goelet an armel. Ar potrig ne elle ket he denna ac’hano. He vam a ieas da elumi eur c’houlaouen evit dont d’he zicour. O clasc caout ar preon eus ar goasc ma edo, e teuas ar planken ganthi, ha dindan, en eun toul cuz, edo ar c’haier e doa clasket kement, hag ar paperiou-all pere a ziskueze en doa he goaz prenet an ti hag an tamig douar so outhan. Var ar c’haier-ze oa merket e guirionez gant Blez he unan a zom e som ar pez en doa paet al labourer dezan. An diveza scrit a gomze evelen : « Anaout a ran ne dle mui Jakez Argoat din nemet daou chant lur euz ar pemzeg cant am boa prestet dezan. »\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/436&oldid=162634 »\nKemmoù diwezhañ degaset d'ar bajenn-mañ d'an 22 Mae 2020, da 10:17.


Lec’hiadur Helsinki e Finland\nPlasenn ar Sened hag Iliz-veur Luteran Helsinki\nKêr-benn Finland eo Helsinki (an anv e finneg, distaget gant an taol-mouezh war ar silabenn gentañ ; Helsingfors e svedeg). E kreisteiz pellañ ar vro emañ, war ribl Pleg-mor Finland. E 2004 e oa 559 177 a annezidi e kêr ; ma konter ouzhpenn annezidi ar c’hêrioù zo tro-dro, evel Espoo, Vantaa ha Kauniainen (tolpet eo an holl gêrioù-se en un "tolpad-penn") e tizher 1,2 milion a dud. Kreizenn ar vuhez politikel, armerzhel, sevenadurel ha skiantel er vro eo Helsinki. Emañ aerborzh pennañ Finland, Helsinki-Vantaa, e-kichen ar gêr-benn.\nSavet e oa bet Helsinki e 1550 gant roue Sveden Gustaf Iañ. Betek an XIXvet kantved e oa ur gêr bihan ha dister. E 1812, goude brezel 1808-1809 pa voe aloubet Finland gant Impalaeriezh Rusia, e teuas Helsinki da vezañ kêr-benn Dugelezh vras Finland, betek 1917 pa voe embannet dizalc’hiezh ar vro.\nAdtapet diwar « https://br.wikipedia.org/w/index.php?title=Helsinki&oldid=1645844 »\nKemmoù diwezhañ degaset d'ar bajenn-mañ d'an 20 Mae 2015, da 16:13.


Spered ar vro - Goulenn ar miz. Peseurt brezhoneg deskiñ er skol ha d’ober petra? - Le Télégramme\nPublié le 06 septembre 2017 à 17h03 Modifié le 06 septembre 2017 à 17h11\nTangi Yekel zo skoaler e skol Plouvagor e bro Dreger. (Foto A.Le Cam)\nHiriv an deiz, muioc’h evit 17 000 bugel zo skoliataet en hentadoù divyezhek ha Diwan. Savetaet eo ar yezh ?\nTangi Yekel : N’eo ket, ’vel just. Div gudenn zo : da gentañ-penn, an niver a vugale a jom re izel. Ha be’ zo un eil gudenn, ken bras all : din-me, ar yezh a vez kelennet er skolioù n’he deus alies-mat nebeut a dra da welet gant ar yezh a vez komzet c’hoazh gant ar vrezhonegerien a-vihanik. Ha peogwir ez eo re bell an div yezh-se an eil diouzh eben, e soñj gant ar vugale n’eo ket ar memes brezhoneg. Hag evit ar re goshoc’h eo ar memestra : evito, brezhoneg ar skol zo ur brezhoneg lennegel, diaes da gompren, pell-mat deus o hini. En em gavet omp gant div yezh re dishañval. Poent eo dimp adskoulmañ chadenn ar yezh da vat. ’Barzh pep familh pe dost ez eus un den kar bennak hag a oar brezhoneg mat ! Pec’hed eo nompas harpañ warne evit kelenn ha treuzkas ar brezhoneg.\nPerak emaomp en em gavet er stad-se ?\nTangi Yekel : Techet eo bet a-viskoazh an Emsav da glask kaout ur yezh pur, ur yezh glan. C’hoant zo bet da amprestiñ gerioù gant ar yezhoù keltiek all, gant ar brezhoneg kozh evit puraat ar yezh, evit pellaat diouzh ar galleg. Met daoust hag e oa ezhomm d’ober se ? Din-me, n’eo ket sur. Ar yezh zo un arouez identelezh, evel-just, met da gentañ eo ur benveg evit eskemm.\nPenaos vefe tu cheñch penn d’ar vazh er skol ?\nTangi Yekel : Gwelloc’h e vefe deskiñ dre gomz ur yezh an nesañ posubl deus an hini kaozeet en diavaez deus ar skol. Hag er skol-vamm eo brav dimp, dre ma c’hallomp lakaat ar pouezh war ar yezh komzet. Pa lennan un istor, ne lennan ket ger ha ger : simplaat a ran frazennoù zo, ha cheñch a ran ar ger evit ma vefe tostoc’h deus hini ar vro. Implij ’ran ar ger "porc’hell " e plas "pemoc’h", da skouer, hag ur bern traoù all c’hoazh.\nKemeret ho peus harp war skouerioù all en Europa ?\nTangi Yekel : Ya, e bro Euskadi da skouer ez eus ur gwir preder diwar-benn ar c’hudennoù-se ivez. Eno o doa komañset tud zo da zastum ha da studiañ ar rannyezhoù lec’hel rak pell e jome euskareg ar skol diouzh hini tud ar vro. Enrollañ ha filmañ an dud o deus graet, savet ul lec’hienn gante da reiñ da glevet yezh ar bobl.\nC’hoant ho peus da rannañ muioc’h ar preder-se ?\nTangi Yekel : Ya, skrivet ‘m eus un destenn e brezhoneg hag e galleg diwar benn ar problem-se. Modall, krouet hon eus e Bear ur gevredigezh, Hent don, da lakaat ar re yaouank d’en em veskañ muioc’h gant ar re gozh e brezhoneg. E skeud-se hon eus graet ul labour dastum ha savet ur bank titouriñ. Pep hini a c’hell mont war al lec’hienn da selaou tud ar vro o komz. Moaien zo c’hoazh cheñch penn d’ar vazh. Keit ha ma vo brezhonegerien a-vihanik ez eus spi da gaout !\nSkolaer : professeur des écoles\nDishañval, disheñvel : différent(e)\nAdskoulmañ : renouer\nBenveg : outil\nAn nesañ posupl : le plus près possible\nPreder : réflexion\nTangi Yekel, professeur des écoles dans le Trégor, répond à la question du mois : quel breton enseigner et pour quoi faire ?\nÀ ses yeux, le breton enseigné à l’école reste trop éloigné de la langue pratiquée par les brittophones traditionnels.\nDe nombreux enfants ont des difficultés à communiquer en breton avec leurs grands-parents. Pour lui, il est encore temps de renouer le lien entre les générations en s’appuyant davantage sur les locuteurs natifs.\nGoulenn ar miz


Kokochnik - Wikipedia\nKokochnik (кокошник e ruseg) a zo ur pennwisk merc'hed a veze douget e Bro-Rusia. Dont a ra ar ger "kokochnik" eus ar ger "kokóch" a dalveze "yar" e henrusianeg. Simbol dilhad hengounel Rusia eo dre vras.\nDaou gokochnik - eus Olonets ha Kostroma.\nAnavezet eo abaoe ar XVIIvet kantved d'an nebeutañ, pa oa bet kavet ar ger "kokochnik" er paperioù evit ur wech kentañ. Met n'ouzer ket pegoulz e oa krouet. Etre an Xvet hag an XIIvet kantved e veze douget seurt pennwiskoù, tost a-walc'h d'ar c'hokochnik a c'holoe an tal hag ar penn.\nDouget e veze betek an XXvet kantved, ha betek ar bloavezhioù 1920 e oa ur pezh dilhad eured hengounel. Kokochnik perlez a veze lakaet goude dimeziñ, ha douget gant ar wreg betek ma veze ganet he bugel kentañ, ha goude se e wiske anezhañ nemet evit ar gouelioù. E lec'hioù 'zo e veze douget nemet e-pad tri devezh kentañ an eured. El lec'hioù-se e veze douget pennwiskoù all - mouchouer pe tog, hag ar c'hokochnik ne oa ken nemet ur c'hiz eured.\n"Koantenn rus" gant Konstantin Makovski, 1900.\nLez an impalaerAozañ\nBerzet e oa dougen kokochnik d'ar merc'hed eus an noblañs gant an impalaer Pêr Iañ e-tro ar bloavezhioù 1700 pa glaske lakaat anezho da zougen dilhad Europa. Evit-se e oa graet un urzh ispisial. Met lakaet e oa en-dro goude evel lodenn dilhad al lez merc'hed gant an Impalaerez Katelin II. Gant brezelioù Napoleon e save an dedenn evit an dilhad hengounel. Er bloavezhioù 1812-1814 e veze douget "sarafanoù" c'hlaz a ruz e mod "rus". Seurt sarafanoù a veze douget gant an impalaerezed.\nAbaoe 1834 e veze douget dilhad al lez nevez, ouzhpennet gant ar c'hokochnik. Seurt dilhad a veze douget gant ar plac'hed-enor betek an dispac'h 1917. Stumm ar c'hokochnik a oa disheñvel diouzh ar pennwiskoù orin, ha tostoc'h ouzh pennwiskoù Azginivelezh Italia.\nImpalaerez Aleksandra Feodorovna, 1836.\nImpalaerez Katelin II, bloavezhioù 1770.\nImpalaerez Maria Feodorovna gant Ivan Kramskoy, 1881.\nKokochnik goubernia Iaroslavl.\nAdtapet diwar « https://br.wikipedia.org/w/index.php?title=Kokochnik&oldid=1907989 »\nDernière modification le 31 Gou 2021, à 22:29\nKemmoù diwezhañ degaset d'ar bajenn-mañ d'an 31 Gou 2021, da 22:29.


Emission Sinema : Django\nEmission Sinema - Episode diffusé le 19.05.2017\nUr film sevenet gant : Étienne Comar (2017).\nGant : Reda Kateb, Cécile de France, Beáta Palya (1e57).\nSetu amañ ur biopik c'hoazh, da lâred eo ur film diwar-benn buhez pe ur prantad a vuhez un den heverk bennag, un den brudet pe un den divoutin a-walc'h e donkad. Piw nen deus ket klevet komz a Django Reinhardt, ur mailh mar boa unan gant e c'hitar é roiñ da gleved faltazi ha krouidigezh leun a vuhez ar muzik tsigan ? Ganet er Beljik e 1910 e oa marw e Samois-sur-Seine e 1953. Gant e vugon en doa roet d'an jazz ur furm dezhañ : an jazz manouch, a zo chomet béw war e lerc'h.\nAn arzourion a c'hell boud techet da chomel er-maez ag ar vuhez ordinel, evel pa ne sellehe ket dezhe ar pezh a dremen tro-dro. Daoust ma c'hellont kavoud o awen en endro e c'hellont bevañ evel en un tour ive, distag a-zoc'h trouzioù ar bed. Ha pa anaver mui pe vui bed ar vohemianed, manouched, jipsianed, termaji, jitaned pe tsiganed, rag meur a hanw a ya d'o zermeniñ, n'heller ket boud souezhet kement-se o gweled boud tomm d'o dizepantiz en ur mod bennag, muioc'h eged an dud arall c'hoazh. E-tal ar gevredigezh e vevont, ha n'eo ket e-barzh tre, ha bourrañ a raont dilojañ ha moned war an hentoù, evid ar peb brasañ anezhe, kentoc'h eged chomel da vevañ er memez tachad ataw, evel ma ra an darn vuiañ ag an dud arall. Neuze n'eo ket estonet braz an arvester é weled Django distag a-zoc'h aloubadeg an Europ hag ar Frañs gant an Alamanted. Afer ar "C'hadjeed" eo ar brezel-se evitañ (gadje zo an hanw roet d'un den nad eo ket jitan), mez n'eo ket e vrezel-eñv.\nHa war ar gudenn-sen eo e chom film Étienne Comar da ruzal, sikouret gant ampartiz Reda Kateb. Penaoz ha beteg pegoulz e c'hell un den chom heb derc'hel kont ag an darvoudoù a gemm buhez an dud arall tro-dro dezhañ ? Hiziw en em gavomp dirag ur problem a c'hell boud damhañval : heni ar repuidi. Daoust hag ema da vro-C'hres, pe d'an Itali d'ober war-dro o donedigezh stank ? Nag er Frañs, daoust hag ema d'ar gêr a gCalais hebkén d'en em ober gante ?\nE 1943 e oa Django Reinhardt ur muziker brudet dre ar bed. Waet e oa beteg an Amerik ha bourrabl e veze nozioù Pariz gant e strollad. Sod e oa daet an dud gant an jazz, ha gant an djazz manouch ive. Anavet e oa en Alamagn ouzhpenn, ha doned a rae an ofiserion alaman da chelaou douzh e arvestoù. Anw a oa zokén ag henn kouviañ da soniñ e Berlin, dirag Göebbels ! Mez adal 1943 e krogas ar wask a lakae an Nazïed war ar judevion ha war an dziganed da greskaad. Gouied a raomp hiziw perag e vezent serret ha da venn e vezent kaset.\nMignoned zo o doa belzet Django, lâret dezhañ e ranke kuitaad ar vro, mez ne gomprene ket da gentañ. Krediñ a rae dezhañ e oa-eñv gwarantet gant e statud arzour brudet. Diaez d'an den asantiñ, evel-just, kuitaad an "Tout Paris", dilezel ar vuhez aez hag enoruz evel ma oa heni Django e Pariz d'an termen-se. Mez redïet e oa bet dezhañ achap memestra, ha tec'houd beteg an Alpoù evid tremen e Bro-Suis. War an hent en doa bet tro d'en em gavoud gant bohemianed arall, ha gweled ar pezh a veze graet dezhe gant an Alamanted. Gras d'an dud henn sikoure e oa daet da benn a achap memestra.\nGoude ar brezel, en doa savet ur simfonïenn en enor d'e vreuder tsigan, ar re o doa kollet o buhez er bloaziadoù rust-se. Ur simfonïenn fromuz-braz, bet prezantet ur wezh hebkén, e Pariz, ha kollet an hanter anezhi goude.\nJean-Claude Le Ruyet.20170519b.212F.


Pajenn:Perrot - Bue ar Zent.djvu/599 - Wikimammenn\nPajenn:Perrot - Bue ar Zent.djvu/599\nPempvet devez warn-ugent a Viz Eost\nRoue Frans (1215-1270)\nLoeiz a oa ganet en Poissy, d’ar 25 a viz ebrel 1215. Da zaouzek vla, e kollas e dad, hag e vamm, ar rouanez Wenn, a c’houarnas ar vro da c’hortoz ma vije deut en oad.\nOber a reas eus he mab ar zantelan hag ar gwellan den a zougas biskoaz kurunen war an douar-man. Lavaret a rê d’ezan alïes : « Ho karet a ran, hep mar ebet, kement ha ma c’hell eur vamm karet he mab ; koulskoude, gwell e vefe ganin mil gwech ho kwelet o kouezan, en harz ma zreid, maro-mik, eget ho kwelet o kouezan en eur pec’hed marvel. »\nDa naontek vla, e timezas da Vac’harit Provanz, hag adalek e eured e tougas bepred war e viz eur walen aour, gant an tri ger-man warni : « Doue, Frans, Mac’harit », hag ouz he diskouez e lavare a-wechou : « Ne garan netra nemet ar pez a zo er walen-ze. »\nEr bla 1239, Baudoin II, impalaer Konstantinopl, a roas d’ezan kurunen spern Hon Zalver. He dougen a reas diarc’hen da iliz Itron-Varia-Bariz, ha goude e savas, en he enor, ar Chapel-Zantel, kaeran pez labour men a oufed gwelet, hag a zo c’hoaz en e zav en hon amzer.\nO vezan kouezet klan, e reas le da vont d’an douar-Santel, ma roje Doue d’ezan ar yec’hed, da ziframman Jeruzalem eus adre daouarn an Turked divade.\nParean a reas ha raktal e kemeras baniel sant Denez eus adre daou-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/599&oldid=140886 »


Journal de Renaud Camus, mercredi 9 octobre 2013\ncréée le jeudi 10 octobre 2013, 15 h 49Mercredi 9 octobre 2013, onze heures et demie du soir. Je ne suis pas allé chez le médecin, finalement. Les analyses d’urine qu’avait demandées le docteur ~~~~~~~~~~~ ~~’~~~~~~~~ ~~~~ ~~~~~~~, ~~~ ~~~~~ ~~~~ ~~~’~~~~~ ~~~ ~~~~~ ~~~~~ ~~~~~~~~~~ ~~~~~ ~~~’~~~~~ n’en sait pas ~~~~~ ~~~~ ~~~ ~~~~~~~ ~~~ ~~~~. ~~~ ~~~~~~~~~~, ~~~ ~~~~ ~~~ ~~~~~~~~~~~~~~~, ~~~ ~~~~~~~ ~~~ ~~~~~~~~, ~~~~~~~ ~~~~ ~~~~~~~~~ ~~ ~~~ ~~~~~~~, ~~~ ~~~ ~~~~~~~~~~, ~~~~~~~ ~~~~ maux de tête. ~~~ ~~~~~~~~ ~~~ ~~~~ ~~~~~~ ~~~~ ~~~ ~~~~~ ~~~~~~~~~ ~~~~~ ~~~ ~~~~~ ~~~~~~~~~~~ ~~~~~~~, ~~~~~~ ~~~~~~~~ ~~~’~~~~ ~~~~~~ ~~~~~~~~~~ ~~’~~~~ ~~~~~~~~~~~ ~~~~~~~~~ ~~~~~~~. ~~~~~~~ ~~~~~~ ~~~ ~~~~~~ comme à un ~~~~~~ ~~~~~~~~~~, ~~~ ~~’~~~ ~~~~~~ ~~~~ ~~~~~~ ~~~~~ ~~~ ~~~~~~~~~~, ~~~ ~~~ ~~~~~~~~~~~~ ~~~ ~~~~~~ ~~~ ~~~~~~, ~~~~ ~~~~~~~ ~~~~~~~~ ~~~ ~~~~~~~~~~~ ~~~ ~~’~~~ extraire.\nPar-dessus ~~~ ~~~~~~~ le froid a ~~~~~~~ ~~~ ~~~~~~~ ~~~~~ ~~~ ~~~~~~~ ~~ ~~~~ ~~~~~~~~~~ ~~~~~~~~~ ~~~ ~~~~~~~. ~~~~~ ~~~~~~ ~~~~~~~~ ~~~~ ~~~~~~~~~~~~ ~~~ ~~~~~~ ~~~~~~~~~~ ~~’~~~~~~~~ ~~~ ~~~ ~~~ ~~~~~~ ~~~~~~~ ~~~~ fauteuil comme un ~~~~~~ ~~~~~~~, ~~ ~~~ ~~~~~~~. ~~’~~~~~~ ~~~~~ ~~’~~~ ~~~~~~~~~ ~~’~~~~~~~ ~~~~~-~~~~~ ~~~ ~~~~~ ~~~~ ~~~’~~~~~~ ~~~~~~~~ ~~~~~ ~~~~ ~~~~~~~~~~~ ~~~~~~~~, ~~~ ~~ ~~ ~~~~~-~~~~~ ~~~~ ~~~~. ~~~~~ sans doute mon ~~~~~~~ ~~~~~ ~~~~~~~~-~~-~~~ ~~~~~~~~~ ~~’~~~~~~~~~~~ ~~~ ~~~~~~ ~~~~~~~~~ ~~~ ~~~ ~~~~~~~~~~~~. ~~~~~~~ ~~’~~ ~~~~ ~~’~~~~ ~~~ ~~~ ~~~~~~ ~~~~~~ mesure.\nDans ~~~~ ~~~~~~~~~~~ ~~~ ~~~ ~~~~~~~ ~~~~~~ ~~~ la moindre énergie ~~~ ~~~~~~~~ ~~~ ~~~~~~~~ ~~~ ~~~~~~~ ~~~’~~~~~~ ~~~~~~~~~~, ~~~ ~~’~~~~ ~~~ ~~~~ ~~~~ ~~~~~~~. ~~~~ ~~~ ~~~~~~~~ ~~~~~ ~~~~ Demeures, ~~~~~ ~~~ ~~~~ ~~~ ~~~~~. ~~~ ~~~~~~~ affaire de ce ~~~~~~ ~~~ ~~~~~~~~ ~~ ~~~~ ~~~ ~~~~~~~~~~ ~~~~~~ ~~~~~~~~~~~, ~~~~~ ~~~ ~~~~ ~~~~~ ~~~~, ~~~ ~~~~~ ~~~ ~~~~, ~~~~~ ~~~~~~~ ~~~~~ ~~~~~ ~~~~~~~~~ ~~ ~~~~ ~~~~~~ ~~~ difficultés techniques. Il ~~~~~ ~~~~~ ~~~~ ~~~~~~~ ~~~~~~ ~~~ ~~~~, ~~~~~~~~ ~~~~, ~~~~~~~ ~~~ ~~~ ~~~~~~~~ ~~’~~~~ ~~~~~~~~~~~ ~~~~~~ ~~~~~~~. ~~~ ~~. ~~~~~~~~~~, ~~~~, ~~~~, ~~~ ~~~~~~~~~~, ~~ ~~~~ ~~~~~ à son affaire, ~~~ ~~~~~~~ ~~~~~~ ~~~~~~ ~~~ ~~~~~, ~~~~~~ ~~~ ~~~~~~~ ~~~~ ~~~~~ ~~~~~~~, ~~~~~~~~~~~, ~~~~~~ ~~ ~~~ ~~~~~~~~~~~~. ~~~ ~~~~~~ ~~~~ ~~~ ~~~~~~~~~~ ~~~ ~~~~~ ~~~~ ~~’~~~~~~ ~~~~ adhérents au forum ~~~~ ~~~~~ ~~~~ ~~~~~~~~ ~~~ ~~~~~~~, ~~~~~~ ~~~ ~~~~~~~~ ~~~~~~~, ~~~~ ~~~ ~~~~~~~~~~~~ ~~~~. ~~’~~~ ~~~~~ ~~ ~~~ ~~~~~~~ ~~~ ~~~~~~ ~~~~~~~ ~~~ ~~~~~~~~~ ~~~ ~~~~~~~~~~, ~~~~ toujours aimables. On ~~~~~~~ ~~~~ ~~~~~~~~~ ~~~~ ~~~~~~~~, ~~~~ ~~~ ~~~~~~~~~~~ ~~~~~~~~~~ ~~~’~~~~ ~~~~ ~~~~~ ~~~~ ~~~~~~~~~~~ ~~~ ~~ ~~ ~~~~~~~~ ~~~~~~~~~~ ~~~~~~~~~, ~~~ ~~~~~~~~ ~~~~~ ~~~ ~~~~~ ~~~~~~~~~~ ~~’~~~~ contribution de bienfaiteurs, ~~~~~~~~~~~ ~~~ ~~~~~~~~~~~ ~~~~~~ ~~~~~ ~~’~~~~~~ ~~~~~~ ~~~~ ~~~~~~~ ~~~~~~~~~~~~. ~~~~~ ~~~~~~~~, ~~~~ ~~~ ~~~~~~~ ~~~~~~~~ ~~’~~~~~ ~~~~~~ ~~~~~~~~~~~~~ ~~~~ ~~~~ ~~~~~~~~~~~~~. ~~~ ~~~~~ ~~~ ~~~~~~~~~ ~~~~ m’arrive à cette ~~~~~~~~~, ~~~ ~~~~~~~~ ~~~ ~~~ ~~~~~~ ~~~ ~~~ ~~~~~~~~~~~~ ~~~~ ~~~~~~~~~~~ ~~~ ~~~~~ ~~~~ ~~~~~~~~~ ~~~ ~~~~~ ~~~~~ ~~~~~~~. ~~~~~ ~~~~~~, ~~~ ~~~~~ ~~~~~~~~ ~~~~~~~~~ ~~~~~~~~~~, ~~~ nous le voulons ~~~~~ ~~~~~, ~~~ ~~~ ~~~~~ ~~~~~~~~ ~~’~~~~~~~~~~~ ~~’~~~ ~~~~ ~~~~ ~~~ ~~~~~ ~~~~ ~~~~~~~~~ ~~~~~ ~~~~~~~~, ~~~ ~~~~~ ~~~~ ~~~~ ~~~~~~~~~ “~~~~~~~~”, ~~~~ ~~’~~~ ~~~ ~~~~~~~~, ~~~~~~~~ les fines plaisanteries ~~~ ~~~~~ ~~~ ~~~~~ ~~~~~~ ~~~~. ~~~~ ~~~ ~~~~~ ~~~ ~~’~~~-~~~~~~~~ ~~~~~ ~~~~~~~ ~~~~~~~~ ~~ ~~~~~ ~~~ ~~~~~~~~~~~~ ~~~~~ ~~~~~~ ~~~~~~~. ~~~~~ ~~’~~~-~~~~~~~~ ~~~~~ ~~~~~ ~~~ ~~~~ une aristocratie.\nvoir l’entrée du mercredi 9 octobre 2013 et ses 2 images dans Le Jour ni l’Heure


Keloù e brezhoneg war Radio Bro (19/11) | Tri Zeod\nAccueil Actualités Emissions Vendredi 19 novembre 2010 Keloù e brezhoneg war Radio Bro (19/11)\nPublié le 22 novembre 2010 Florent (Tri Zeod)\nMaro Charlez ar Gall :\nEman bed ar brezhoneg e kañv, Maro eo Charlez ar Gall d’an 3 a viz Du pa oa 89 bloaz. Anavezet e oa Charlez ar Gall gant tost an holl vrezhonegerion a oa boaz da sellet ouzh ar skinwell. Ganet e oa bet en en ur familh peisanted eus bro Leon. Desket en deus\nbrezhoneg war barlenn e vamm, ur brezhoneg yac’h ha gwir, ur yezh leuniet gant furnez ar bobl. Er skol en deus desket galleg, a-walc’h evit dont a benn da dizhout ar c’honkour evit bezañ skolaer er skolioù publik. D’ar mare-se eo deut da vezañ ezel eus ar falz :\nkevredigez ar skolaerien a stourme evit kelenn brezhoneg e skolioù ar stad.\nUr perzh bras en deus kemeret avat er bloavezhiou 60 ha 70 evit kas ar brezhoneg war raok koulz war ar radio ha war an télé. Bet eo bet Charlez ar Gamm an den kentañ o komz brezhoneg war an tele. Bet eo bet an animatour kentañ e barzh an ORTF o kinig un abadenn keleier sizhuniek a bade : 1 munut ha 30 eilenn ! Neubeut a dra, met heuliet e veze bep sizhun an abadenn-se gant miliadoù a dud fidel. Aet eo pelloc’h memes tra : E miz genver 1971 en deus krouet barzh an tele ur gwir abadenn, anvet en un doare kaer : « Breiz o veva » ur abadenn a galite, gant teulfilmoù a rae vad d’an dud, o kinnig ur bed brezhonek muioc’h buheziek eget biskoaz, asambles gant Per-Jakez Elias, Fañch Broudig hag e wreg : Chanig ar Gall. Roet en deus e ziles en an tele en 1975. Charlez ar\nGall zo chomet kelenner betek fin e vuhez o kelabourat gant Emgleo Breiz, ar gelaouenn Brud Nevez hag an embannadurioù Skol Veizh. Peoc’h d’an anaon.\nLid ar Peoc’h e Santez Anna Gwened :\nAr gevredigez Santez Anna Gwened he neus kiniget ur lid hag ur sonadeg e penn iliz Santez Anna an Alre da geñver ar yaou 11 a viz Kala-Goañv evit ober soñj eus fin ar brezel bed 1añ, hag ar mell cheñchament a oa daet d’e heul evit tonkadur, sevenadur ha yezh pobl Breiz. Lennet eo bet testennoù e brezhoneg bet skivet gant ar barzhed loeiz Herrieu, Yann-Ber Kalloc’h hag Emile Masson. Ha teir laz-kanal (160 kaner) o deus kanet sonnenoù a denne da istoer ar vretoned e pad ar brezel. Ambrouget e oa ar ganerion gant skol bombard Jean-Claude Jegat eus kreizenn sonerezh sakr Santez Anna Gwened.\nDigoust e oa ar mone barz. Peoc’h d’an anaon, ha d’ar 200 000 breizhad bet lazhet e pad ar brezel.\nKannennoù bepred :\nD’ar sul 5 a viz Kerzu e vo aozet festival Breiz a gan, e-barzh iliz veur Kastell-Paol. Evel bep bloaz e penn kentañ ar goañv, e vo bodet holl lazou-kanañ eus Breizh evit kanañ asambles ha gober bourrapl d’an dud. Muioc’h eget 300 kaner a vo bodet, en ho zouez, ur laz-kanañ bugale : hini skolaj Sant Loeiz Kastellin. Ur sonnadeg e brezhoneg penn-da-benn, a blijo d’an dud sot gant sonnerezh hengounel ha klassel ar vro. Kantikoù nedeleg a vo ivez sur-awalc’h.\nHag evit echuiñ : ar c’heleier eus bro Pariz :\nTrugarez vras d’ar stollad sonerion Skolvan evit ar musik vrav o deus c’hoariet disul passeet er mission da geñver fest deiz Ti ar vretoned. Leun chouk e oa ar mission gant ur mor a danserion. Laouen ha frommet avat pep hini gant sonioù dudius ar stollad.\nGitard Gilles le Bigot, ar saxo sopran, an akordeons hag ar bombard barok o deus lakaet ac’hanomp da zañsal war toniou lirzhin Breizh izel. Trugarez Skolvan ! Ha martese, ur bladenn arall ?\nSkol Diwan Pariz\nWarc’hoaz, disadorn 20 a viz Du, e vo aozet devez dorioù digor Skol Diwan Pariz, un dro vat evit dizoloiñ lojeiz nevez ar skol, ober anaoudenegezh gant ar skolaerien har ar skolidi, ha dreist holl, gant metod effedus Diwan dre soubidigezh.\n12 sraed Georges Citerne\nMetro Dupleix pe Lamotte-Piquet-Grenelle.\nDeuit niverus da souten ar brezhoneg e bro Pariz, hag ur gerig diwezhañ : komzit brezhoneg d’ho pugale !\nTagué avec: Actualités, breton, brezhoneg, charlez ar gall, kelou, skolvan\nUne réaction sur “Keloù e brezhoneg war Radio Bro (19/11)”\nJob ar C'helou Mat dit :\nGourc’hemennoù eus perzh Ti ar Brezhoneg evit ar pezh a rit evit ar brezhoneg e Bro Bariz


Pajenn:Morvan - Buez ar Zent, 1894.djvu/388 - Wikimammenn\nPajenn:Morvan - Buez ar Zent, 1894.djvu/388\ndenn guerc’hezed guisket e guenn, hag e devoa komzet outhi evelhenn : « — Dalc’hit mad, Anjela ; abarz mervel, c’houi a zavo e Bresia eur goumpagnunez guerc’hezed henvel ouz ar re-ma. » Ar Zantez a zonjaz oa poent d’ezhi brema ober ar pez e devoa lavaret santez Ursula. En em glevet a eure eta gant eunn nebeut merc’hed devot eveldhi evit heul eunn hevelep reolenn a vuez, hag en em zikour ann eil eben da ober skol d’ar vugale baour.\nAr goumpagnunez nevez-ma a verc’hed devot a oue lakeat ganthi dindan patrounach santez Ursula, hag a deuaz divezatoc’h da veza eunn Urs brudet, hanvet Urs ann Ursulinezed.\nAnjela a roaz da anaout e padje ann Urs-se betek fin ar bed, ha prest goude e varvaz leun a veritou er bloaz 1540, oajet a c’houec’h vloaz ha tri-ugent. He c’horf a jomas eur miz heb beza enterret, hag epad ann amzer-ze e oa bepred ker fresk ha ker soupl ha pa vije beo.\nAr zantez-ma a gollaz ar gueled enn eur vont da bardouna da Jerusalem. Meur a hini a vije deuet dioc’htu var ho c’hiz ma vijent bet enn he flas ; mes hi ne fallgalounaz ket evit kement-se, ha Doue he rekoumpansaz o rei d’ezhi ar gueled adarre p’edo o tistrei d’ar gear. Arabad e d’ehoc’h fallgalouni ken nebeut mar kavit eur gontroliez pe eunn diezamant bennag var hoc’h hent, d’ann ampoent ne glaskit e guirionez nemed gloar Doue ha silvidigez hoc’h ene. Kendalc’hit ato da ober guella ma c’hellot hag abred pe zivezad Doue a raio d’ehoc’h ive beza treac’h d’ar c’hontrolieziou pe d’ann diezamanchou-ze.\nar c’henta devez a viz even\nRonan a ioa ganet enn Irland, hag a oue beleget ha sakret eskop enn he vro. Ar c’hoant enn doa da veva he-unan gant Doue ha dianavezet gant ann dud a reaz d’ezhan treuzi ar mor evit dont da Vreiz-Izel. Diskenn a\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/388&oldid=137590 »


Diforc'hioù etre adstummoù "Gouren" - Wikipedia\nDiforc'hioù etre adstummoù "Gouren"\nStumm eus an 14 Meu 2010 da 20:17\nStumm eus an 14 Meu 2010 da 20:08 (kemmañ)\nStumm eus an 14 Meu 2010 da 20:17 (kemmañ) (dizober)\n=Gerioù pouezus ar gouren=\n:_Skol*Skol gouren : a zo ar c’hlub lerc’h ma vez pleustret ar gouren.\n:_Pallenn*Pallenn : a zo gorre an tapis gouren\n:_Difenn*Difenn : gorre diwall tro-dro d’ar pallenn.\n==Termoù tredeog er c’hrogad==\n:_Prest*Prest oc’h : en em lakaat a raont ar gourenerien e plas hag ober a reont ar vriata\n:_Krogit*Krogit : tu 'zo d’ar gourenerien krogiñ d’en em ganañ\n:_Ehan*Ehan : paouezet e-vez ar c’hrogad\n:_E*E-kreiz : ret eo d’ar gourenerien en em lakaat en-dro e-kreiz ar pallenn\n:_Dibenn*Dibenn : fin ar c’hrogad\n:_ *Astenn : astennet e vez an amzer c’hoari\n[[Skeudenn:Ar briata.jpeg|left|thumb|Ar vriata]]\n==Termoù tredeog evit an disoc’hoù==\n:_Lamm*Lamm : disoc’h dispar. Reiñ a ra an trec’h d’un taol. Ret eo evit-se ma kouezfe unan àr an div skoaz.\n:_Kostin*Kostin : kouez àr ur skoaz.\n:_Poent*Poent : [[Gouren|Fazioù]]\n:_Netra*Netra : disoc'h nul. Kouezet eo àr un dra all eget ar gein (revr, divgar, brec'h...)\n:_Kein*Kein : un avañtaj eo. Kouez àr traoñ ar gein.\n:_Diviz*Diviz :un diviz a vez graet gant an tredeogourien evit reiñ an trec’h da unan ag ar gourenerienn e fin ar c’hrogad, ma vez par o disoc'hoù.\n:_Kouez*Kouez : Goude ma vehe bet astennet ar c'hrogad get an tredeogourien hep ma vehe poent ebet evit den, e vez divizet reiñ an trec'h d'an hini a rahe kouezout an hani all, àr n'eus forzh peseurt lodenn ag ar c'horf.\n:_Dilez*Dilez : Dilezadenn ur gourener eo. Alies eo rak e vezont gloazet e-pad ar c'hrogad. Reiñ a ra an trec’h d’an enebour.\n:_Diwall*Diwall : [[Gouren|Fazioù]]\n:Nac'hiñ bout taget a zo ivez difennet : harpañ an enebour get ar brec'h pe get ar benn, bountañ an divc'har get ar brec'h, pe c'hoazh chom en ur stad difenn e-pad re bell. Lakaat ar brec'h àr ar leur just a-raok kouezout a c'hell bout un nac'hadenn ivez.\n:_Diwall*Diwall : ur berz eo.\n:_Fazi*Fazi : a zo disoc'h ur fazi graet get ar gourener. 3 fazi a ro un divrud.\n:_Poent*Poent : a zo roet da enebour an hani en deus graet 2 fazi. Par eo d'ur Kostin.\n:_Divrud*Divrud : a zo un diberzh evit peurest ar c'hevezerezh, roet evit ur fazi vras (feuls, emzalc'h fall)\n====Ar BEES 1°====\nAn diplom-mañ a zo digor evit ar gourenerien a zo dija monitour. Ouzhpenn gwiriekaat ar memes baregezhioù, e ro ur gopr . Un diplom ag ar stad eo, neuze eo ministrerezh ar sportoù a ro anezhñ. Evit an arnodenn-se eh eus :\n:-* Ur stummadur boutin\n:-* Ur stummadur difer\n====Ar BEES 2°====\n:-* Barekaadur teknikel\n:-* Gourdonerezh kaer\nAdtapet diwar « https://br.wikipedia.org/wiki/Dibar:MobileDiff/678569 »


Pajenn:Morvan - Buez ar Zent, 1894.djvu/581 - Wikimammenn\nPajenn:Morvan - Buez ar Zent, 1894.djvu/581\nBernard ne oue ket pell er gouent na zervichaz da skouer d’ann holl dre he humilite, he spered a binijenn hag a baourentez, ha dre he aked da bedi ha da vedita. Aliez e komze evelhenn outhan he-unan : « — Bernard, d’ober petra oud-te deuet ama ? Ha n’e ket evit beza sant eo ? Labour eta d’en em zantifia. » Ha var gement-se e poanie mui eget biskoaz da gastiza he gorf dre ar iun, da lakaat he holl skianchou da zuja d’ar spered, da vervel d’ar bed ha d’ezhan he-unan, ha da veva egiz ma vever er baradoz, ato evel beuzet e Doue heb ober van euz a netra all ebed.\nNe oa c’hoaz nemed daou vloaz abaoue m’edo Bernard e kouent Sito, rak er gouent-ma eo oa en em dennet gant he vreudeur, pa oue kaset da Glervo da zevel eur gouent nevez. Eno e oue roet d’ezhan ar garg a abad pe a zuperior, hag er garg-se e oue bepred evel eunn tad evit ar venac’h en doa da c’houarn. Ar brud euz he zantelez a reaz da gement a dud iaouank diredet a bep tu da c’houlenn beza resevet enn he Urs ma renkaz sevel evitho eur maread kouenchou all, e Frans hag enn Itali. Dont a eure erfin da veza ken anavezet ha ken istimet e kement korn a ioa er bed katholik ma ne rea ar pabed netra a vraz heb goulenn kuzul diganthan, ha ma veze pedet gant ar rouaned ho-unan da lakaat ar peoc’h entrezho pa ne c’hellent ket en em glevet mad ann eil gant egile.\nEnn despet da gement-se, Bernard a gavaz c’hoaz amzer da skriva levriou hag a zo eunn testeni anat en doa desket muioc’h gant Doue eged o studia he-unan. Ar pez a remerker el levriou-ze, etouez kalz traou all, eo he zevosion dener evit ar Verc’hez Vari.\nErfin, goude beza bet eur sklerijenn gaer evit ann Iliz, goude beza trec’het ann heretiked dre nerz he gomzou, goude beza lavaret nann meur a vech pa ginniget d’ezhan eunn eskopti pe eunn arc’heskopti bennag, ar zant-ma a gouezaz klanv e Klervo, hag a varvaz etre divreac’h he venac’h d’ann 20 a viz eost euz ar bloaz 1153, oajet a dri bloaz ha tri-ugent. Doue a ziskleriaz he zantelez, epad he vuez ha goude he varo, dre eunn niver\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/581&oldid=137804 »


Bez Melangell en iliz Pennant Melangell.\nUr santez vrezhon eus ar VIvet pe VIIvet kantved e oa Melangell ( anvet Monacella e latin).Ur buhezskrid latin zo diwar he fenn, Historia Divae Monacellae, met eus ar XVvet kantved eo hennezh.\nBrezhon marteze ne ne oa ket, rak hervez ar vojenn e oa merc'h d'ur roue iwerzhonat. Tec'hel a reas rak he zad a felle dezhañ he dimeziñ en desped dezhi, ha degouezhout a reas e menezioù Powys da vevañ e penn uhelañ saonenn ar stêr Tanad.\nUn deiz e teuas Brochwel, Priñs Powys, (marteze Brochwel Ysgithrog) da chaseal d'ar saonenn. Mont a reas e chas war-lerc'h ur c'had ha honnezh ac'h eas da guzhat da-gichen Melangell ha da guzhat dindan he sae. Goude se e roas Brochwel ar saonenn d'ar santez ha Pennant Melangell eo anv al lec'h abaoe.\nMelangell a deuas da vout abadez ul leandi bihan hag un iliz zo ma vez enoret. Enni e weler santual Melangell, a zo bet adsavet war-lerc'h ma voe distrujet da vare ar Brotestantelezh, ur skouer dibar e Breizh-Veur.\nbrudet e oa an iliz er Grennamzer, ha di e teue pirc'hirined. Se zo kaoz eo bet krouet nevez zo gwenodenn "Pererindod Melangell".\nSantez diwallerez ar gedon eo Melangell.\nGwivan iliz Santez Melangell, e Pennant Melangell.\nAdtapet diwar « https://br.wikipedia.org/w/index.php?title=Melangell&oldid=1659707 »\nKemmoù diwezhañ degaset d'ar bajenn-mañ d'an 31 Eos 2015, da 21:45.


filmoù | ur blog eo …\nArchives par mot-clé : filmoù\npenaos emañ ar bed ?\nPublié le 12/01/2019 par Yann-Ber\nGwelet ’m eus dre zegouezh ar film American pastoral, gant Ewan McGregor, Stadoù-Unanet, 2016.\nAr filmoù war skramm ar skinwelerezh n’eo ket filmoù. Nemet ul louzoù da lakaat da dremen ur vuhez divlaz n’ eo ken seurt skramm.\nAzezet ’m eus dirak ar benveg da lazhañ un tamm buhez en dije gallet bezañ ken prizius, ha gwelet ’m eus dre zegouezh skeudennoù kentañ American Pastoral.\nNe ouien netra diwar-benn ar film. Ne anavezen ket titl ar film zoken, ha nebeutoc’h c’hoazh dremmoù an dremmourion.\nUr souezhadenn eo bet. Ur feulster didrouz a strilhe diouzh ar film, hini ar gevredigezh ma vevomp, a zistruj milionoù a dud war o femdez, a vagadoù, pe hinienn ha hinienn o kas skeudennoù heugus en o ziez dre ar skramm milliget.\nDinoaz eo an distruj. Plarik e tegas ar media dirak daoulagad an dud elfennoù marvus, pa ne soñjent nemet kenderc’hel gant ur bed a gredent madelezhus.\nLabour an denion zo deuet e gouloù da wellaat bepred ar bed, da reiñ d’ an dud ur vuhez pinvidik, da zizoleiñ bepred muioc’h a gened, a garantez… Nann erfin ! Feulster a vez krouet bemdez betek e kreizig madelezh an dud dallet gant ar mad a soñjont ober.\nBetek ar penn e kredo tudenn an ozhac’h dont a-benn da ratreañ torfed ar gevredigezh ha kendeurel d’ he derc’hel en e blom. Goût a oar eo huñvreal a ra. Goût a oar ez a da get ar bed kozh hag e huñvreoù. Kaer a vo dezhañ herzel ouzh distruj he merc’h ne c’hello ket adtapout he buhez laeret.\nFeuls eo ar film, ha kaer evel ar vuhez gant he dislavaroù, gant an holl brenestroùigoù digor war dremmwelioù estlammus.\nE-kichen niver brasañ ar filmoù a zislonk ar skramm hiniennel santel eo film Ewan MacGregor unan eus an ezreolderioù a ra eus ar filmoù un arz hag eus ar skinwel ur benveg talvoudus daoust a vezañ arvarus.\nPublié dans abadennoù\t| Marqué avec filmoù\t| Laisser un commentaire\ndiaes ar vuhez, ha plijus\nPublié le 06/01/2019 par Yann-Ber\nLennet ‘m eus ar ger teulfilm war ar blog Soubenn ar geek.\nDa lavarout berr an aozourez a hañvale bezañ bet dipitet gant ur film na oa ket un teulfim pa soñje dezhi e vije bet unan.\nDedennet eo bet va evezh gant an enebadenn voas graet etre fiction ha documentaire.\nHag e oa talvoudek an anvadoù-se ?\nDa gentañ, petra eo ar ger-se, teulfilm ? Ur ger a zo bet savet da reiñ ar galleg documentaire e brezhoneg, ha lakaet en e gichen ar ger faltazi evit ar galleg fiction.\nAn documentaire n’ eo ket un teul (galleg document) avat, hogen ur film a gelenn traoù.\nEus ur roll film a-raok ma vefe bet labouret warnañ e c’hellfe bezañ graet un teul.\nKoulskoude, daoust a vezañ bet savet hep dremmourion, er-maez eus ur studio (ha n’ eo ket gwir bepred) skeudennoù un teulfilm zo bet dibabet, saeret, da ginnig un dra pell diouzh darvoudoù gwerc’hel, zoken ma ra dave dezho. N’ eo ket un teul, pe evel forzh peseurt film e c’hell bezañ arveret evel teul en un degouezh resis.\nAr ger teulfilm zo un tamm mat diresis ha savet diouzh stumm ar galleg hep derc’hel kont eus ster ar gerioù teul pe documentaire.\nAr ger faltazi zo ken pell all diouzh ar galleg fiction. Klotañ a ra e ster gant ar galleg fantaisie. Setu c’hoazh ur ger dibabet war ar prim.\nE-barzh Geriadur ar Mediaoù, PREDER, 2000, gant Guy Étienne eo bet kinniget ober gant ar ger faltazi evit ar galleg fantasie, saozneg fantasy. Kalz poellekoc’h, reishoc’h ha blizidikoc’h eo an dibab.\nE-barzh Geriadur ar Mediaoù eo bet kinniget ivez kevatalioù brezhonek d’ ar gerioù documentaire ha fiction. Roudoù eus al labour graet da sevel ar gerioù a gaver e-barzh LAVAR 13, PREDER, 2000, p. 236, KIS 667, Hanc’herieg an arvestoù XIII, reportage, documentaire, fiction.\nA-zivout «documentaire» eo skrivet : «Amkan ar filmoù eus ar seurt eo ledañ deskadur, kelenn : un dalvoudegezh skiantel ha diougonadel o deus.»\nAn aozer a ginnig sevel ur ger diwar ar brezhoneg doazh eus ur stumm gwenedeg duah o kaout en e orin al latin dŏcĕo kelenn, deskiñ, diskouez : kendoazhañ.\nA-zivout fiction e lenner : «Handerc’hañ zo sevel ur film gant ur mod derc’hañ o neptuiñ an\ndurc’hadur d’ an draelezh : lusket eo gant an dec’hmegañ. Tra ma’z eo pal an darouezer pe ar c’hendoazher denotañ unvezioù pe rumennoù, n’ eus eno evit an handerc’her nemet araezioù – evitañ kefridi an denotañ zo bezañ gouskor d’ ar c’hennotañ : darvezadur ur romant, ur pezh c’hoari, ur film, evitañ da vezañ a furm gant an darvoudoù gwerc’hel, zo ur sigur da zispakañ un niñv hag an niñv e unan, evitañ da vezañ a gemez gant niñvoù ha kenniñvoù ar gedvuhez, a ro digor d’ ur bed digent, kevannezus evitañ da vezañ handerc’hat.»\nDeurus eo an elfennoù degaset gant Guy Étienne hag evel boazh e sellont en tu all d’ an dachenn ma ‘z int bet savet.\nRummañ ar seurtoù filmoù zo tidek avat ha distremenet adal ar skeudennoù kentañ a zo bet filmet gant ar c’hameraoù kentañ. Ret e vefe studiañ an arbennoù o deus kaset tud da sevel seurt rummoù.\nMa kemeromp filmoù Sergueï Eisenstein (Al lestr hobregon Potemkine, 1925) ha Dziga Vertov (An den e gamera, 1929) e derou an 20t kantved en SSSR, eo diaes lakaat un troc’h kren etre o oberennoù. Koulskoude, unan a ya da filmañ an dud, an all a film dremmourion. Gant an daou avat an denotañ zo gouskor d’ ar c’hennotañ.\nVertov hag Eisenstein a film o daou gant o soñj d’ un denelezh gwelloc’h. Dezerc’hañ a reont buhezañ an dud a c’houzañv ur mare eus o istor gant ar spi da gaout dirazo ur bed reishoc’h, tud a gred tapout krog en o buhezañ.\nNed eo ket an daou aozour hep bezañ intret gant arvarioù, gant ur sell hiniennel war an darvoudoù a vuhezont, ha kement-se a lakaont e stumm skeudennoù ha niñvoù, istorioù, ha n’ eo ket e stumm un dezerc’hañ eus ar werc’helezh. Filmoù Vertov n’ int ket frouezh un denotañ nemetken, n’ int ket kendoazhañ.\nAn daou a gont un istor n’ eus ket anezhañ er werc’helezh, en ur stumm a zo un digor war ar bed. An dud a welfe, pe e filmoù unan, pe e filmoù egile, ur arvez diougonadel\na chomfe berr war ar film o deus gwelet.\nGant an daou koulskoude e oa bet goulennet gant dalc’herion ar galloud politikel diougonañ, kelenn ar yoc’hoù.\nO daou o deus savet filmoù a zo un niñv enno o-unan, daoust ha bennozh da niñvoù ar werc’helezh.\nNiñvoù an handerc’hañ n’eus ket anezho hep niñvoù ar werc’helezh ha kement-se e stummoù ken kozh ha marvailhoù al lennegezh teodel. Iskis ne welfe an dud nemet faltazi er marvailhoù ha gwirionez en istorioù kinniget dezho bemdez er media.\nArvarus eo er stuzegezh ma vevomp ober un troc’h etre seurt rummadoù. Bemdez Doue e vag ar stuzegezh veveziñ an dud gant istorioù, handerc’hennoù.\nA-bouez eo neuze diskouez penaos eo ar prezegennoù, ar c’homzoù klevet bemdez er media, ar skeudennoù, ar filmoù, kement a istorioù, a handerc’hennoù un tamm mat pell diouzh ur werc’helezh bennak.\nEzhomm hon eus adkemer krap war hon buhezañ, war an handerc’hañ. Pa lavaran «hon» buhezañ eo peogwir e soñjan n’ eus hent ebet d’ an denelezh diouzh tu ur salvidigezh hiniennel. Ne c’heller hepkoriñ an trapoù a zo er yezh gourlakaet dimp evel forzh peseurt bitrakoù gwerzhet er gourleurioù nemet dre ur c’henlabour.\nPublié dans yezh\t| Marqué avec arzoù, filmoù, yezh\t| Laisser un commentaire


Tud skolajoù Kommana ha Kerichen o stourm\nVendredi 27 novembre 2015 à 20:09 -\nPetra 'vo dazont skolajoù Kommana ha Kerichen e Brest ? Stourm a reont tud Kommana ha Kerichen evit mirout ho skolajoù. Ar c'hoant zo gant kuzul departamant Penn-ar-Bed serriñ anezhe evit an distro-skol 2016.\nTud skolaj Kommana dirak an ensellerezh akademiezh e Kemper © Radio France - Nolwenn Quioc\nUn emvod oa bet ar mintin-mañ (d'ar Gwener 27 a viz Kerzu) etre ur tud kommana, an ensellerezh akademi hag ar c'huzul departamant e Kemper. C'hoant 'neus an departamant serriñ ar skolaj a-benn an distro-skol o tont... Perak ? Rak n'eus ket trawalc'h a vugale : 67 skoliad ar bloaz-mañ. Met evit tud ar gumun eo diaes kompren an diviz-mañ. E-touez an dud oa deuet ar digwener mintin e Kemper e oa Andre Ledan. Emañ o chom ha labourat a ra e Kommana. Evitañ n'eo ket an niver a vugale un abeg mat evit serriñ ar skolaj.\nAtersadenn Andre Ledan eus Kommana\nAn emvod en ensellerezh akademi en deus padet un eurvezh hanter... pep hini en deus kinniget e vennozhioù, met n'eo ket bet kavet diskoulm ebet. Kejañ a raio strollad tud Kommana gant o depute, Gwenegan Bui, d'al Lun 30 a viz Kerzu.\nHa digwener da noz ez eus bet ur vanifestadeg war ar plasenn ar Frankiz e Brest evit Skolaj Kerichen. Daou c'hant per-ugent skolajiad 'zo ar bloaz-mañ, nebeutoc'h eget ar bloavezhioù paseet. Setu perak 'neus c'hoant an departamant serriñ ar skolaj ivez ar bloaz o tont... Tro 200 den, neuze oa bodet dirak ti-kêr Brest digwener da noz. Evit klask pouezañ war an ti-kêr, eme Bruno Robert, kelenner e skolaj Kerichen.\nAtersadenn Bruno Robert, kelenner e skolaj Kerichen


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/227 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/227\ngalloud da grucifia ac’hanoud, hag ar galloud d’az telivra ? (11) Jesus a respontaz dezhan : Te n’az pije galloud e-bed var-n’oun, ma na vije bet roet d’id euz an neac’h ; dre-ze an hini hen deuz va livret d’id hen deuz brassoc’h pec’hed.\n(12) Divar-neuze Pilat a glaske an tu d’hen delivra ; mes ar Judevien a grie : Mar leuskez an den-ze, n’oud ket mignon da Cezar ; rag piou-benag en em c’hra roue en em laka a-enep Cezar. (13) Pa glevaz Pilat ar gomz-ze, e kassaz Jesus er meaz, hag ec’h azezaz var he dribunal, el leac’h hanvet ar Pave, hag en hebrach Gabbatha.\n(14) (Hogen, deiz preparation ar Pask e oa, ha var-dro ar c’houec’hved heur); hag hen a lavaraz d’ar Judevien: Setu aze ho roue. (15) Mes int a grie : Tenn, tenn anezhan euz hon touez, crucifi anezhan ! Pilat a lavaraz dezhe : Ha crucifia a rin-me ho roue ? Prinsed ar veleien a respontaz : N’hon euz roue e-bed nemed Cezar. (16) Neuze e livraz anezhan dezhe evit beza crucifiet. Kemer a rejont eta Jesus, hag her c’hasjont ganthe.\n(17) Ha Jesus, o tougen he groaz, a zeuaz d’al leac’h a zo galvet leac’h ar Pen-maro, hag a zo galvet en hebrach Golgotha ; (18) eno e crucifijont anezhan, ha daou all ganthan, unan a bep tu, ha Jesus er c’hreiz.\n(19) Pilat a reaz ive eur scrid hag hen lekeaz var ar groaz ; hag e oa scrivet varnezhan : Jesus a nazaret, roue ar judevien. (20) Kalz eta euz ar Judevien a lennaz ar scrid-ze, rag al leac’h en pehini e oa crucifiet Jesus a oa tost da gear ; hag e oa scrivet en hebrach, en gregach hag en latin. (21) Ha prinsed ar veleien euz ar Judevien a lavaraz da Bilat : Na scriv ket : Roue ar Judevien ; mes scriv penaos hen deuz lavaret : Me eo roue ar Judevien. (22) Pilat a respontaz : Ar pez em euz scrivet, em euz scrivet.\n(23) Neuze ar zoudarded, goude m’ho doe crucifiet Jesus, a gemeraz he zillad, hag e rejont peder loden, unan evit pep hini anezhe; kemeret a rejont ive ar zae ; mes ar zae ne oa gri e-bed enhi, hag e oa euz ar memeus gwiad, adaleg an neac’h beteg an traon. (24) Lavaret a rejont eta an eil d’egile : Na rogomp ket anezhi, mes tennomp d’ar sort da biou e vezo ; evit ma vije accomplisset ar gomz-man euz ar Scritur : Partajet ho deuz va dillad etrezhe, hag ho deuz taolet va zae\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/227&oldid=125334 »


1- Fazioù geriadur - KEAV\n1- Fazioù geriadur\nPa glasker treiñ ur ger galleg gant sikour ur geriadur evel hini R. Hemon, e kaver ar peurliesañ ur ger brezhoneg, daou a-wechoù ; e-skoaz se, pa zigorit ur pikol geriadur galleg-saozneg, evel an Harrap's pe ar Collins-Robert, evit treiñ jouer, da skwer, ez eus un hanter bajenn leun.\nE-mesk un tamm mat a c'herioù brezhoneg a vez implijet a-dreuz, 'm eus dibabet pemp : dizoloiñ, boutin, deskiñ, ijinañ, soñjal/soñj. (Ar fazioù a zeu diwar ar gerioù galleg : découvrir, commun, apprendre, imaginer, penser)\n1.1. Découvrir = dizoloiñ ?\n1.1.1. dizoloiñ ?\nYa, evel just, pa vez tennet ur golo, pe un dra re-bar d'ur golo :\nE ranker dizoloiñ ar patatez poazh-disec'h evit lakaat anezho da goll o dour.\nDizoloet eo bet ar fav gant ar c'hegined.\nDizoloiñ a ray an amzer.\nDizoloet eo Sant-Nikolaz bremañ ( n'eus ket a vrumenn ken)\n'Zizola o revr da c'holoiñ o fenn.\n1.1.2. Hag an doareoù all ?\nUr frazenn a vez klevet alies eo homañ : sell petra 'm eus diskoachet !\nE c'hell bezañ ur baperenn bennak, ul luc'hskeudenn gozh e deun un diretenn, un oustilh diank abaoe ur pennad, etc..., traoù a oa bet kuzhet/souchet/koachet ken brav ma ne c'helle den lakaat e graban warne ken.\nNe vefen ket feuket o klevet ar ger-se evit Kristol Koulm hag an Amerik, kuzhet mat ma oa an douaroù-se dre ma eo ront an douar ; evit un den hag a ya don en ur vro, gant ur garavanenn pe e penn ur vandennad soudarded ( René Caillé découvre la moyenne vallée du Niger), e vo gwelloc'h implijout ergerzhet, da 'm soñj ; e c'heller resisaat : ergerzhet evit ar wech kentañ. Evit ur strizh-mor pe un hent pe ur wenodenn, ar gwellañ a vefe c'hoazh kavout ( evel ma vez lavaret : Kavet 'm eus ur riboull/ur wenodenn gaer etre ar Mengwenn ha Lanriwaz).\n1.1.3. Découvrir un musicien, un écrivain, etc...\nPiv n'en deus ket bet anavezet meur a ganer, meur a soner, a veze tommet mat, ma n'eo ket muioc'h, e fin ur fest-noz. Pa'n em lakaent da gousket en ur c'horn, e veze taolet ur sac'h-kousket pe ur pezh dilhad warne, hag an deiz war-lerc'h e vezent dizoloet gant perc'henn ar sac'h-kousket pe ar pezh dilhad pa adtape e dra.\nHep farsal bremañ, découvrir a sinifi amañ, anat eo, gouzout piv int, petra a reont, penaos e vevont, etc... E brezhoneg e vez lavaret ober anaoudegezh gant..., ober gwelloc'h anaoudegezh gant... Ouzhpenn ober anaoudegezh/gwelloc'h anaoudegezh gant un den, e c'heller ivez ober anaoudegezh gant e vuzik, gant e oberennoù, gant e daolennoù, etc... Souezhus eo klevet kaoz a zizoloiñ ur c'haner pe ur skrivagner, pe c'hoazh, e rakskrid ul levr gant Skol Vreizh : *Dizoleiñ Pouchkin a zo dizoleiñ istor ha bed ar Rusi.\n1.1.4. Découvrir une propriété, une structure, un corps chimique, etc...(skiantoù)\nOuzhpenn ar ger kavout, e c'heller implijout a-wechoù lakaat war-wel :Gant Max Perutz hag e skipailh eo bet lakaet war-wel/kavet struktur spasel an hemoglobin.\nEn kimiezh e vo mad implijout didoueziañ e degouezhioù 'zo : ar prazeodim hag an neodim zo betdidouezietgant Auer von Welsbach : ur meskaj elfennoù e-touez-touez a oa dirazañ, ha ret eo bet ober un dibab en o mesk, alese didoueziañ.\n1.1.5. J'ai découvert que...Evel ma lavar ar ganaouenn hengounel galleg holl-vrudet, c'est là que les horreurs commencent, rak alies e vez lennet *dizoloet 'm eus e oa.... , pezh a zo estren d'ar brezhoneg. E c'heller sevel tri rumm amañ :\na) Ma 'z eo dre forzh klask, sevel taolioù arnod, ar gwellañ a zo eo : deuet on a-benn da gavout, da ziskouez, da brouiñ..., pe, simploc'h : kavet 'm eus, diskouezet 'm eus, prouet 'm eus...Dreist-holl pa vez kaoz eus skiantoù.\nb) Ma 'z eo goude selaou, sellet mad, en em soñjal un tammig, e vo lavaret kentoc'h : En em rentet 'm eus kont e oa ur bern tud a ouie an dra-se.\nc) Ma 'z eo dre zegouezh tamm pe damm, e vez klevet a bep sort :\nDigoue'et din goût e oa ho merc'h é labourat e ti Armor-Lux (Pont 'n Abad, ca 1990)\nDichañset 'oa din gwelet e oa un oto nevez gant ar person (Bro-Dreger, unan eus ma skolidi, ca 1980)\nDeuet din e oa bet da dad en Espagne e-pad ar brezel eno ( Pgt, ca 1970)\nAr peurliesañ e veneger ar mod ma eo bet kavet an nevezinti ( gwelet, klevet, lenn, etc...)\nSetu un nebeud troioù da gemer lec'h an dizoloiñ daonet-se ; da neb a garo da implijout anezho ha da implijout re all c'hoazh.\nUr gerig evit klozañ : skouerius eo ar fazi graet en ur implijout "dizoloiñ" eus ar fazioù a c'heller ober dindan levezon ar galleg ; ma vije bet an nevez-vrezhonegerien alamantegerien pe saoznegerien a-vihannik, o dije bet en o spered daou loj disheñvel evit entdecken/abdecken pe evit discover/uncover. Siwazh, en galleg n'eus nemet ur verb : découvrir.\n1.2. Commun = boutin ?\nAr ger-se 'm eus bet klevet alies-kenañ pa oan bihan, evit traoù a oa perc'henn meur a zen warne, pe traoù a veze implijet gant meur a hini :\nAn hent zo da Adrien, mes ar c'hempenn zo boutin. Un hent-karr a gase d'ur park ; perc'henn e oa Adrien war an dachenn ma oa savet an hent-se, mes an holl a implije anezhañ a ranke kemer perzh er c'hempenn.\nRosalie Chann Voutin 'm eus bet anavezet gwechall e Pgt : merc'h da Chann Voutin, a oa prest da lodañ kement tra he doa, hervez ma mamm-gozh.\nTennet e veze an dominoioù pe ar c'hartoù evit goût piv a c'hoarife boutin : Marjan ha Bon a oa boutin : aze zo bet chikan !\nAn daou-se 'doa ranket digoll anezhi boutin. Evit an div skwer ziwezhañ e klot mad a-walc'h gant ar galleg solidaire, solidairement.\nBoutin e oa chomet ar madoù e-pad pell : amañ e vije ar galleg indivis.\n1.2.2. commun, evit un dra ha n'eo ket ral gwelet anezhañ, kejañ gantañ, etc...\nNe c'hell ket bezañ boutin amañ, kentoc'h kustum, boas, stank, ordinal, etc...\nLes plantes communes du bord de mer, titl ul levrig, a vefe : Plant kustum/boas an aodoù.\nEr c'horn-mañ eus ar barrez eo stank al lann. Ma vez lakaet boutin e-lec'h stank, se 'sinifi e c'heller ober un troc'h evit netra da voueta ar gazeg !\n1.2.3. commun, ar c'hontrol eus cheuc'h, a-feson, a-vod...\nUn denig dister he deus kavet, ha n'eo ket unan kran evel mab F....\nDilhad difeson zo ganit hiriv, 'vat !\nMa Doue, ur friko mod netra e oa, ne oa den ebet mezv !\nSavet o deus un ti abepre ( diwar ar galleg à peu près)\nMa vez implijet boutin en degouezhioù 1.2.2. ha 1.2.3., e rank ar vrezhonegerien tremen dre ar galleg evit kompren ar frazenn ! Daoust ha naturel pe dinatur eo, deoc'h-c'hwi da varn, evidon-me e kavan mantrus pa rankan ober un droidigezh e galleg a-raok kompren ster ur frazenn.\n1.3. Apprendre = deskiñ ?\nApprendre zo ur "ger-malizenn" ivez e galleg (mot-valise, portmanteau-word, ar portmanteau o vezañ ur valizenn bras a-walc'h da lakaat ur vantell pleget e-barzh), mes deskiñ en deus ur ster resis e brezhoneg.\n1.3.1. Apprendre = deskiñ. Evit ur gentel, un dro vicher, ur ganaouenn, etc...\nDesket 'm boa ma c'hatekiz goulennoù ha respoñchoù.\nDesket 'm eus bet ar werz-se, mes ankounac'haet 'm eus ivez\nDesket 'm boa penaos tailhañ ur wezenn\nAn dra-se, paotred, ho tisko / da vont da redek er c'hoajo (P. Proux)\nE c'heller deskiñ meur a yezh d'ar vugale vihan. (deskiñ a dalv kelenn amañ)\n1.3.2. Evit ur c'heloù, un nevezinti. (Tost d'an découvrir en 1.1.5.)\nAze ec'h implijer ar peurliesañ ar verb a lavar splann ar mod m'eo deuet ar c'heloù betek ennoc'h :\nKlevet 'm eus e vefe adgraet ar blasenn\nLennet 'm eus war ar mortuajoù e vefe interet Job G.. warc'hoazh\nDeuet betek ma divskouarn e oa merc'h B... o taremprediñ\nArabat implijout "deskiñ" amañ ! Ur fazi eo lavaret *desket 'm boa ar c'heloù-se araozout\n1.4. Imaginer = ijinañ ?\nKement geriadur galleg a ro dre vras daou ster d'ar verb imaginer : da gentañ, ober ur skeudenn en e spered, da eil, krouiñ.\n1.4.1. Ober, sevel ur skeudenn en e spered. Kregiñ a ran gant al lodenn-mañ peogwir eo amañ e kaver ar muiañ-tout a fazioù, ha setu frazennoù direizh am eus bet klevet pe lennet :\n* Ijinañ a ran ac'hanout gant an dilhad-se\n* N'on ket evit ijinañ ma amezeien gozh o kas ur skouter.\nSetu tri verb (da nebeutañ) a c'hell bezañ implijet : empentiñ (pentiñ evidor an-unan) pe\nimpentañ, empennañ, faltaziañ. Hep ankouaat soñjal (araok) ha gwelet (eus amañ).\nEmpentiñ/gwelet a ran ac'hanout gant an dilhad-se... (Klask a ran sevel un daolenn deuzout dirak ma daoulagad)\nN'on ket evit impentañ ma mamm-gozh o kas ur skouter.\nE c'heller faltaziañ beajoù all (beajoù savet hervez ar faltazi)\n1.4.2. Krouiñ un dra nevez, sevel ur strategiezh, ur c'hoari, ur mekanik.\nAze, ya, e c'heller implijout ijinañ.\nSell petra 'm eus ijinet evit mont buanoc'h !\n1.4.3. An troioù-lavar galleg a vez implijet a-droc'h (= en incise) gant ar verb imaginer :\nImagine un peu, tu imagines, t'as qu'à imaginer, etc... Klevet 'm eus bet euzhadennoù, evel :\n* te 'ijin, *ijin 'ta, *ijin un tammig, etc....ha lennet : *ijin 'ta, ur piano lostek zo er Skol-Veur !\nN'eus ket tamm "ijin" ebet amañ, anat deoc'h ! Klevet e vez dreist-holl :\nSoñj 'ta, soñj un tammig !\n1.4.4. Ar verb galleg s'imaginer\nSoñjal da, krediñ da :\nAn dud a soñj dezho int pinvidik a-walc'h evit prenañ otoioù cheuc'h\nDiwallit ! Gant ar verb s'imaginer e c'heller lakaat ar renadenn en infinitif. N'eo ket posupl e brezhoneg, ret eo kaout ur verb displeget :\nLes gens s'imaginent être libres\nUr fazi eo lavaret : * an dud a soñj dezho bezañ libr\nRet eo skrivañ ha lâret : an dud a soñj dezho int libr\n1.4.5. Setu amañ un nebeud frazennoù gant ijinañ, tennet holl deus "Buhez prevez Lola P."\nKlasket e vo gwellaat anezhe :\na) Biskoazh ne'm boa ijinet e oa unan bennak all en e vuhez.\nb) Evel-just 'm eus gwelet se e filmoù e-leizh, met biskoazh 'vijen aet da ijinañ doujañs ar vevelien, luks ar sal...\nc) Ar pezh a c'hellan ijinañ deus ho korf a blij din kalz, ha fellout a ra din labourat ganeoc'h.\nd) Ijinet 'm boa un den kozh, sirius, serret e zremm.\ne) Evel 'm boa ijinet, e oa dreist tout an traoù, ar gouloù koulz hag an dilhajoù.\nN'an ket da zisplegañ amañ kement implij a zo deus soñj/soñjal, evit se e vo frouezhusoc'h levrennoù Jul Gros eget ar pezh a c'hellfen skrivañ. Memestra e pouezin war daou pe dri fazi a vez graet diwar levezon ar galleg :\n1.5.1. Penser à + verb\nLennet 'm eus bet skritelloù teuk, gant *soñjit da baeañ ho skodenn, *soñjit da lazhañ ar gouloù a-raok mont kuit.\nAmañ eo ar verb kaout soñj : 'm eus ket bet soñj da brennañ dorioù ar wetur ; ho pezit soñj da lazhañ ar gouloù a-raok mont kuit.\nEn doare-gourc'hemenn, e c'heller tremen hep an da : 'pez soñj prenañ bara a-raok dont en-dro.\nSetu ur frazenn am eus lennet n'eus ket keit-all : *n'en deus ket soñjet sellet ouzh pezh 'm boa prenet. Un tamm mat gwelloc'h e vije bet : N'en deus ket bet soñj da sellet...\n1.5.2. Se souvenir de, rappeler qqchose à qqun\nSetu amañ peder frazenn da geñveriañ :\nDeuet soñj din deus an abadenn-se, ha : degaset he doa soñj din deus an abadenn-se.\nDeuet da soñj din piv en doa graet an taol, degaset he doa da soñj din piv en doa graet an taol. (gerioù goulennata zo en div ziwezhañ)\n1.5.3. Ar memes framm en galleg, daou framm disheñvel e brezhoneg :\nLavaret e vez e galleg :\nJe me rappelle avoir fermé la porte, ha : je pensais avoir fermé la porte.\nUr fazi a vez lennet muioc'h mui bremañ eo implij an anv-verb bep gwech :\nSoñj 'm eus bezañ serret an nor zo reizh, mes sius eo ar framm : *soñjal a ra din bezañ serret an nor. Ret eo lavaret : Soñjal a ra din em eus serret an nor, gant ar verb serriñ displeget er gour kentañ.\nAr reolenn zo gwir evit kavout da, soñjal da, krediñ da. Marteze emañ da dostaat ouzh ar pleg en deus ar brezhoneg da bouezañ war ar gour : keñveriañ avoir les mains dans les poches, deus un tu, ha kaout e zaouarn en e c'hodelloù.\nFazioù geriadur Donemat Petra eo KEAV --Keav bremañ --Keav a-hed ar bloavezhioù Petra a vez graet --Skol-hañv --Devezh-studi --Brezhoneg er familhoù Goulennoù ordin --Diwar-benn ar staj --Diwar-benn an devezh-studi Kenskrivomp --Deuit e darempred ganeomp --Lakait hoc'h anv ---Fichenn enskrivañ d'an devezh-studi ---Ar skol-hañv ---An dibenn-sizhun evit ar familhoù Media --Poltredoù ---Skol-hañv ---Devezh-studi ---Dibenn-sizhun evit ar familhoù --Videoioù ---Skol-hañv ---Devezh-studi ---Dibenn-sizhun evit ar familhoù Dihelloù --Dihelloù - Skol-hañv --Dihelloù - Brezhoneg er familhoù --Dihelloù - Devezh-studi Studiadennoù yezh


Ur bajenn disheñvelout Marines zo ivez.\nArabat kemmeskañ ar Royal Marines gant ar Royal Thai Marine Corps\nBanniel ha skoed-ardamez ar Royal Marines\n28 a viz Du 1664\n28 a viz Du 1664 - 5 a viz Ebrel 1755\n5 a viz Ebrel 1755 – Bremañ\nPer Mare Per Terram (Dre vor dre zouar)\nWhitehall, Londrez, Bro-Saoz\n"Duke of York and Albany's maritime regiment of Foot" (1664)\n"Royal Marines" adal 1802\n"Corps of Royal Marines" adal 1923\n7 760 Marines\n750 Royal Marines adarmead (e 2016)\nKorfad ar Royal Marines (brezhoneg: martoloded roueel) berraet e RM a vez graet eus nerzhioù troadegiezh lijer douar ha mor ar Rouantelezh-Unanet. Ul lod int eus an Naval Service, hag ivez eus ar Royal Navy.\nAr Royal Marines a oa bet enaouet e 1755 gant ar gefridi da vezañ soudarded troadegiezh ar Royal Navy. Da wir e vez tu gwelet an orin pa voe savet korfad al lu Saoz "Duke of York and Albany's maritime regiment of Foot" savet a-benn difenn an "Honourable Artillery Company" (brezhoneg:Kompagnounezh kanolierezh enorus) d'an 28 a viz Du 1664.\nAr Royal Marines a zo ur c'horfad troadegiezh lijer met arbenikaet uhel, gourdonet eo an izili a-benn bezañ dasparzet buan dre ar bed a-bezh hag o talañ ouzh dañjerioù pe kefridioù lieseurt.\nE-pad e istor hir, ar c'horfad, en deus kemeret perzh e meur a vrezel bras evel Brezel ar Seizh bloaz, brezelioù Napoleon, brezel Krimea, ar C'hentañ Brezel bed hag an Eil Brezel-bed.\n1 Istor ar Royal Marines\n2.1 Torfedoù brezel\n2.1.1 The Baralong Case\n2.2 Torfedoù trevourel\nIstor ar Royal MarinesAozañ\nPennad spisoc'h Istor ar Royal Marines\nKorfad ar Royal Marines a bet degemeret en un doare ofisiel er servij war-vor e 1755. En gwirionez e oa dija eus ar c'horfad abaoe an 28 a viz Du 1664 pa oa bet savet ar gompagnounezh "the Duke of York and Albany's maritime regiment of foot" a-benn difenn an "Honourable Artillery Company" (brezhoneg:Kompagnounezh kanolierezh enorus).\nA-bep seur torfedoù a zo bet sevenet gant lod izili eus ar Royal Marines e-pad brezelioù pe e war trevourien. Gwalladennoù, muntroù prizonidi brezel ; an holl fedoù-se a zo difennet groñs gant feur-emglev Geneva.\nThe Baralong CaseAozañ\nPennad spisoc'h The Baralong Case\n19 a viz Eost 1915: Lazhadeg martoloded alaman al lestr-spluj U-27 dizarmet\nPennad spisoc'h 2011 Helmand Province incident\n15 a viz Gwengolo 2011: Lazhet ur prizoniad Taliban gloazhet ha dizarmet gant ar serjant Alexander Blackman\n18 a viz Genver 2014: e Bro-Skos gwaladenn ur plac'h 16 vloaz gant 1 Royal Marine \n↑ 28/10/2014 Lec'hienn royalnavy.mod.uk 350 bloaz ar Royal Marines.\n↑ 28/10/2015 Lec'hienn royalnavy.mod.uk Deiz-ha-bloaz ar c'horfad Marine Roueel\n↑ 21/01/2015 Lechienn http://www.bbc.com/ Soudard Marine Mark Morham prizoniet goude anzav gwalladenn ur plac'h.\nAdtapet diwar « https://br.wikipedia.org/w/index.php?title=Royal_Marines&oldid=1851811 »


Pajenn:Le Gonidec - Bibl Santel pe Levr ar Skritur Sakr, eil levr.djvu/516 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/516\nobériou ann ébestel.\nret da ozac’h, mon̄d a réon̄d ivé d’az tougen.\n10. Râk-tâl é kouézaz d’hé dreid, hag é varvaz. Ann dûd-iaouan̄g éla ô véza deûed ébarz, hé c’havaz marô, hag ô véza hé c’héméret, hé douaraz é-kichen hé fried.\n11. Hag eur spoun̄t brâz a zavaz enn Iliz holl hag é-touez ar ré holl a glevaz méneg eûz a gémen̄t-man̄.\n12 Hôgen ann Ébestel a réa kalz a arwésiou hag a vurzudou dirâg ar bobl. Hag en em strolla a réan̄d holl a-unan é pon̄dalez Salomon.\n13. Hini eûz ar ré all na grédé en em unani gan̄t-hô : hôgen ar bobl a veûlé kalz anézhô.\n14. Hôgen ann niver eûz ar ré a grédé, ken goazed, ken merc’hed, a greské mui-oc’h-vui.\n15. Enn hévélep doaré ma touget ar ré glan̄v war al leûriou ker, ha m’hô lékéad war wéléou ha war flédou, évit pa drémenfé Per, ma teûfé da-vihana hé skeûd da c’hôlei unan-bennâg anézhô, ha ma vijen̄t iac’héet eûz hô c’hlén̄véjou.\n16. Eunn niver brâz a dûd a zirédé ivé eûz ar c’heriou nés da Jéruzalem, hag é tigasen̄t hô zûd klan̄v, hag ar ré a ioa heskinet gan̄d ar spéréjou louz : hag hô faréen̄t holl.\n17. Hôgen Prin̄s ar véleien a zavaz, hag ar ré a ioa gan̄t-han̄ (péré a zô eûz a hérézi ar Zaduséed) ô véza leûn a warizi.\n18. Hag é taolchon̄t hô daouarn war ann Ébestel, hag hô lékéjon̄t er gen-brizoun.\n19. Hôgen Éal ann Aotrou a zigoraz é-pâd ann nôz dôriou ar prizoun, hag ô véza hô c’haset er-méaz, é lavaraz :\n20. Id, ha savid enn templ, ha livirid d’ar bobl ann holl c’heriou eûz ar vuez-zé.\n21. Pa glevaz ar ré-man̄ kémen̄t-sé, éz éjon̄t enn templ min̄tin mâd, hag en em lékéjon̄t da brézégi. Koulskoudé Prin̄s ar véleien, hag ar ré a ioa gan̄t-han̄ a zeûaz, hag a strollaz ann alierien hag ann holl Hénaoured eûz a bobl Israel ; hag é kaschon̄t tûd d’ar prizoun évid hô digas.\n22. Ann oviserien ô véza deûet, a zigoraz ar prizoun, ha n’hô c’hafchon̄t két, hag é tistrôjon̄t, hag hé rôjon̄t da anaout,\n23. O lavarout : Kavet hon eûz ar prizoun serret gan̄t kalz a bréder, hag ar gwarded enn hô zâ é-tâl ann ôriou : hôgen pa hon eûz digoret, n’hon eûz kavet dén ébarz.\n24. Hôgen mérer ann templ ha prin̄sed ar véleien pa glefchon̄t kémen̄t-sé, a oé nec’het diwar-benn ar péz a dlié da c’hoarvézout.\n25. Hôgen unan-bénnâg a zeûaz hag a lavaraz d’ézhô : Chétu ann dûd-zé hô poa lékéad er prizoun a zô enn templ, hag a gélenn ar bobl.\n26. Neûzé mérer ann templ a iéaz gan̄d hé oviserien, hag a zigasaz anézhô hép rédi : râg aoun hô doa na zeûfé ar bobl d’hô labéza.\n27. Pa hô doé hô digaset, é lakéjon̄d anézhô dirâg ann alierien : hag ar Bélek-brâz a réaz eur goulenn out-hô,\n28. O lavarout : dré hor gourc’hémennou hor boa gourc’hémennet d’é-hoc’h na gélenjac’h kéd enn hanô-zé : ha chétu hoc’h eûz leûniet Jéruzalem gan̄d hô kélennadurez, hag é fell d’é-hoc’h dougen war-n-omp goâd ann dén-zé.\n29. Hôgen Per hag ann Ébestel a respoun̄taz : Réd eo ken̄toc’h sen̄ti ouc’h Doué égéd ouc’h ann dûd.\n30. Doué hon tadou en deûz dazorc’het Jézuz péhini hoc’h eûz lékéad da vervel, oc’h hé staga oud ar prenn.\n31. Hen-nez eo a zô bét savet gan̄d dourn déou Doué da Brin̄s ha da Zalver, évit rei da Israel ar binijen, hag ann distol eûz ar péc’héjou.\n32. Ha nî a zô téstou eûz ar péz a lévéromp, hag ar Spéred-San̄tel ivé, péhini a zô bét rôet gan̄d Doué d’ar ré a zen̄t out-han̄.\n33. Pa glevchon̄t kémen̄t-sé é savaz droug enn-hô, hag é vennen̄t hô lakaad da vervel.\n34. Hôgen eur Farizian hanvet Gamaliel, péhini a ioa doktor eûz al lézen, hag énoret brâz gan̄d ar bobl holl, a zavaz é-touez ann alierien, hag a c’hourc’hémennaz lakaad ann Ébestel er-méaz évit berr amzerr.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/516&oldid=155126 »\nKemmoù diwezhañ degaset d'ar bajenn-mañ d'an 11 Kzu 2019, da 17:22.


Toshima | E skeud ar bleuñv kerez\nSevenadur Japan e Shinjuku\n17 Ebr 2013 2 Evezhiadenn\nby dervnewg in Karned beaj Tikedennoù:boued, Honshū, Kantō, Meurgêr Tōkyō, Shinjuku, Toshima, Tōkyō\nUn tamm poan o sevel ur wech ouzhpenn (poan ‘m eus o tiskuizhañ ma divc’har abaoe ur pennadig) met erruet on tro 11eur30 bennak e-kostez Shinjuku e lec’h em boa emgav e penn kentañ goude-merenn.\nPourmenet on un tamm dibal, prenet traoùigoù e Tokyu Hands, gwelet pelec’h e oa ar c’hrampouezh-ti Breizh Café e memes savadur… (aet vefen a-walc’h da welet ar prizioù met ‘m eus ket bet pasianted a-walc’h da c’hortoz ar saverez!!)\nBet on o tebriñ ha goude tostaet betek lec’h an emgav. E karterioù brasañ Tōkyō e vez gwelet kalz muioc’h a glaskerien vara, tud o c’houlenn arc’hant, d’an douristed hepken…\nAn emgav a oa evit mont d’ar skol Japaneg Etrevroadel da lakaat gwir kimono hag ober un tamm kaligrafiezh. Plijus-tre e oa ar skipailh, o selaou hag o respont, aketus-tre ha plijus e gwirionez. Brav eston e oa ar c’himono ‘m eus aesaet! Ur sapre gwiskad dilhad e ra memestra ha n’eo ket aes fiñval. Met gwashoc’h e c’hallfe bezañ me gav. Un toullad skeudennoù hon eus tapet ha diwisket an dilhad dija. (war a seblant e oa merkoù ar c’herdin da stardañ (teir en holl, unan evit pep gwiskad dilhad) war ma c’hroc’hen dija!)\nBet omp goude da ober un tamm kaligrafiezh neuze, plijus-tre, sioul. N’eo ket aes avat! Ar gelennerez a oa fentus a kavout a rae e oa “glan” ha nerzhus ma doare da dresañ ^^” Evet hon eus ur banne te goude. Un tamm ouzhpenn div eur omp chomet neuze ha pedet omp bet da zont da welet anezho war stand ar skol a vo e Japan Expo e miz gouere! 🙂\nBet on ma-unan betek ti-kêr Shinjuku da welet ar gweledva met dipitet on bet un tamm (serret e oa an tour Su). War an hent ‘m eus bet ar gwir da gaout niverenn pellgomz ur paotr yaouank un tamm iskis ivez… ^^” Emgav hon oa goude evit debriñ ur pred “yakiniku” e Ikebukuro. E-pad 1eur hanter ez eus kig forzh pegement a vez poazhet war un doare barbecue e-kreiz an daol. Mat oa ar c’hig, re nebeut a legumaj evidon (goulennet ‘m eus saladenn meur a wech met n’eo ket trawalc’h!). Plijus an dibenn-pred ivez. Un aergelc’h un tamm iskis a oa e-kerzh ar pred. Gant reoù zo (B, daou a oa e Kyōto ivez hag ur plac’h all) omp bet d’ar Speak Easy war-lerc’h ha chomet omp betek na serrfe an davarn… Dic’hortoz ha plijus! Etre-tan ez eus c’hoarvezet un dra iskis, tud eus ar strollad oc’h erruout evit klask warlerc’h un ospital… War a seblant n’eus bet netra grevus met un tamm nec’hus e oa memestra!\n(13 160 paz)\nIkebukuro, “kazh-tavarn” ha karaoke\n31 Meu 2013 Ober un evezhiadenn\nSañset e oamp da vont d’ur pik-nik bras etrevroadel e park Yoyogi evit fin an hanami. Vil a-walc’h e oa an amzer ha nullet eo bet. E plas hon eus divizet mont da Ikebukuro da bourmen. Emgav oa dirak ma zi ha reoù zo a zo erruet abred ha deuet-tre. Adkavet hon eus koublad dimeurzh da noz ha zo bet “laouen” o welet ma zi rak int a zo e-barzh un dra vihan tout ha lous brein war a seblant neuze e vo tu dezho klask cheñch ranndi gant arguzennoù (gweladennet meur a di all kalz gwelloc’h). Bet omp war-droad rak tost a-walc’h omp a-benn ar fin. Goude ur pred (kig bevin, saladenn kaol, soubenn miso hag ur volennad riz evidon) omp bet d’ar stal Tokyu Hands e lec’h ma ‘z eus ur bern traoù (distreiñ a rin d’am soñj rak ur bern traoù o deus plijet din… (piv n’eus lâret “necomimi” ?)). Goude-se omp bet en tour Sunshine 60. Ur spont eo pegen bras eo! Ur Moe Garden (ur stal gant traoù Ghibli!) ha n’ouzon ket pet stal dilhad… Souezhet e viot holl o c’houzout on deuet en-dro gant ur re votoù. Botoù Converses. Laoskel a ran un tamm kevrin met fier on. E gwirionez e kaven kêr (ur bannel a oa e-kichen a lâre e oa ar c’honverses da 3000Y neuze e oan dipitet o c’houzout ne oa ket ar re a blije din en o-zouez), aet on kuit ha distroet war-lerc’h o soñjal em befe keuz ma buhez pad ^^ Tro 4eur bennak omp dispartiet peogwir e felle da reoù zo mont d’an aquarium ha da reoù all mont d’an Nekorobi. Me vefe bet a-walc’h d’an daou met lâret em boa e rafen an neko cafe gant plac’h all ar strollad. Bet omp neuze d’un davarn un tamm ispisial : paeet e vez evit mont barzh ul lec’h sioul (gant kadorioù, manga da lenn, evajoù) ha bez ez eus kizhier ivez! Un aergelc’h dispar a zo, ar c’hizhier a oa kousket an darn vrasañ anezho met moutig-tre oa gwelet anezho.\nRet eo tennañ ar botoù ha gwalc’hiñ an daouarn a-raok mont-tre. Goude-se ez eus reolennoù : arabat skeudenniñ gant flash, arabat skeiñ gant ar c’hizhier pe klask re war o lerc’h ma na fell ket dezho ha traoù a seurt-se. Ur bern tud a oa! Koubladoù o lenn astennet asambles, strolladoù merc’hed tro-dro d’un urzhiataer… A bep seurt tud! N’omp ket chomet pell rak kêr-tre (950 円 evit un hanter-eur + un evaj) eo met ur blijadur eo memes tra. Bet omp en ur stal da 100 円 adarre goude a-raok distreiñ betek ma zi da dapout un digor-kalon. Emgav hon oa gant ar baotred all da 7 eur noz evit koan. Un tamm kig moc’h war riz ha toazennoù yen (e gwirionez ne ouien ket petra em boa gourc’hemennet ^^, toazennoù ramen yen int, ret eo lakaat chaous soja ha tammoù bihan onion ha wasabi gante, n’eo ket ken fall-se!) ha deomp d’ar c’haraoke! Start eo bet peogwir ne gomze ket saozneg an dud met deuet omp a-benn da gaout ur sal evidomp. Evit 2600 円 pep hini hon oa ur sal betek 5eur beure (erruet omp tro 8 eur 15 bennak) hag evajoù hep alkool keit a felle deomp.\nPlijus ha fentus eo bet ha chomet omp betek 1eur 30. Marteze e tistroimp en-dro e fin ar veaj, gwelet e vo… !\n(11 513 paz)


Lorenzino de' Medici, pe Lorenzo di Pierfrancesco de' Medici, lesanvet Lorenzaccio, ganet d'an 23 Meurzh 1514 e Firenze ha marvet d'ar 26 a viz C'hwevrer 1548 e Venezia, a oa ur politikour ha dramaour italianek, eus skourr popolano an tiegezh Medici, e Firenze ar XVIvet kantved, a gemeras perzh en iriennoù an amzer hag a vuntras an dug Alessandro de' Medici.\nLorenzino de' Medici, war ur vedalenn.\n1.2 Mignon ha muntrer Alessandro de' Medici\n1.3 An harlu hag ar marv\n3.1 E oberennoù\n3.2 Diwar e benn\nGanet e oa e Firenze, ha mab e oa d'an arc'hantour Pierfrancesco de' Medici (1487-1525) ha da Maria Soderini. Goude marv e dad e 1520, hag eñ paotrig 6 vloaz, e voe savet gant e vamm ha gouarnerien, Giovanni Francesco Zeffi e Varino Favorino di Camerino er Villa del Trebbio, ma kreskas e-kichen e vreur Giuliano di Pierfrancesco de' Medici ha Cosimo Iañ de' Medici, a vo dug Toskana, hag Alessandro de' Medici, mab bastard d'ar c'hardinal Giulio de' Medici, diwezhatoc'h anvet da bab.\nEn 1526 ez eas gant e vreur Giuliano hag e genderv Cosimo da Venezia, abalamour d'ar reuz savet e Firenze gant donedigezh al Lanzichenecchi. Bloaz goude, pa voa bet lakaet kêr Roma en arigrap ha gwanaet galloud ar pab Klemañs VII, ur Medici all, e voe kaset kuit an tiegezh adarre eus Firenze.\nEn 1530 ez eas da Roma, hag eno e sachas brud fall war e benn goude dibennañ delwennoù rouaned barbar Bolz Constantin, goude ur revrad, ma voe harluet eus kêr ha lesanvet Lorenzaccio.\nMignon ha muntrer Alessandro de' MediciAozañ\nAn dug Alessandro de' Medici, a voe drouklazhet gant Lorenzino de' Medici. Poltred gant Pontormo\nEr bloaz-se en-eeun e tistroas da Firenze hag e teuas da vout kamarad bras d'an dug, e genderv Alessandro de' Medici, nevez lakaet e penn ar gouarnamant. Kenvambocherien e oant, kendorfedourien ivez, alies e vezent gwelet war ar memes marc'h. Er memes gwele e kouskent ivez a-hervez.\nDa noz ar 5 a viz Genver 1537 e oa bet pedet Alessandro da zont da di e vignon. Lorenzino en devoa laosket an dug e-unan ha prometet d'e genderv dont en-dro gant e c'hoar ha gant gwreg Leonardo Ginori dra dremen an noz gante. Menel kousket a reas Alessandro. Distreiñ d'ar gêr a reas Lorenzino un toullad eurvezhioù diwezhatoc'h, hep ar maouezed, hogen gant ur c'hlezeour a vicher anvet Scoronconcolo. Kavout a reas an dug kousket, evel en devoa rakwelet, pa oa en sell d'e lazhañ. Dihunet e voe an dug a-greiz ma oant ouzh e dagañ, sourm a reas ouzh e vuntrerien evit e vuhez.\nKlasket ez eus bet kompren ar perag d'an trubarderezh, ha lavaret ez eus e felle da Lorenzino dieubiñ Firenze, met un dizemglev bennak a oa marteze etrezo.\nE Firenze e voe degemeret marv an tirant evel un dieubidigezh, ha betek tud evel Caterina de' Medici, rouanez Bro-C'hall, a voe laouen a gement-se.\nGant marv Alesandro e oa marvet skourr koshañ an tiegezh Medici. Daou vugel bastard a chome war e lerc'h, Giulio ha Giulia, met embannet e voe ne oant ket gouest da ren abalamour ma oant besterd, ouzhpenn ma oa bastard o zad ivez.\nCosimo Iañ de' Medici an hini a voe dibabet neuze gant an impalaer Karl V da ren evel dug e Firenze.\nAn harlu hag ar marvAozañ\nLorenzino avat, ret dezhañ tec'hel goude e dorfed, a gavas repu e Bologna da gentañ, e Venezia goude, dindan gwarez an arc'heskob Giovanni Della Casa. Er bloaz-se en-eeun ez eas da soudard en arme harluidi Firenze,kaset gant Filippo Strozzi, condottiero brudet, da stourm ouzh an dug nevez Cosimo Iañ, ha perzh a gemeras en emgann Montemurlo ma voent faezhet.\nTec'hel a rankas neuze rak lazherien Cosimo, ha beajiñ a reas da Constantinopolis, ha goude da Vro-C'hall, ma vevas eus 1537 da 1541, dindan gwarez ar rouanez firenzeat Caterina de' Medici. En 1542 ez eas da Doskana en-dro da virout ouzh Cosimo Iañ da unvaniñ ar stad (meur a gêr dieub a oa), ha goude ez eas da Venezia. En 1544 e tistroas da Vro-C'hall, hag alese da Venezia adarre.\nD'ar 26 a viz C'hwevrer 1548 e voe kontellataet Lorenzino e Venezia gant daou zen, « daou Volterra » hervez ul lizher, ha mervel a eure a-dal ti e serc'h Elena Barozzi e Campo San Polo.\nUr verc'h bastard en doa, Lorenzina hec'h anv, a voe savet er gerentiezh, hag a zimezas d'un denjentil roman, Giulio Colonna.\nSkrivañ a reas:\nun "Apologia" diwar-benn e dorfed, ma tispleg en deus heuliet skouer Marcus Junius Brutus, a servije ar frankiz, ha graet van da vezañ mignon d'an tirant;\nur gomedienn, 'Aridosio, a voe azasaet e galleg gant Pierre de Larivey, anvet Les Esprits, embannet e 1579.\nMarc'harid Navarra, George Sand ha dreist-holl Alfred de Musset o deus kontet e vuntr, pep hini anezho en e zoare. Brudet-bras eo an drama Lorenzaccio, gant Musset.\nLuigi Alberto Ferrai, Lorenzino de' Medici e la società cortigiana del cinquecento, Milano, 1891\nM. Vannucci: Lorenzaccio. Lorenzino de’ Medici, Roma 1984.\nStefano Dall'Aglio, L'assassino del duca. Esilio e morte di Lorenzino de' Medici, Firenze: L.S. Olschki. 2011.\nUr poltred gant Francesco de' Rossi (Il Salviati), er Saint Louis Art Museum a vije hini Lorenzino. *Portrait of a Florentine Nobleman/Poltred un den yaouankeus Firenze, hini Lorenzino de' Medici marteze.\nUna pagina su Lorenzino\nhttp://worldroots.com/brigitte/gifs8/lorenzinomedici1514.jpg Pezh moneiz ha dremm Lorenzino de' Medici warnañ\nhttp://www.cinemedioevo.net/Film/cine_lorenzino_medici.htm Film Lorenzino de' Medici (1935)\nAdtapet diwar « https://br.wikipedia.org/w/index.php?title=Lorenzino_de%27_Medici&oldid=1855102 »


2011.8. 26-29 Degemer ar Gembreiz - Site internet du Comité de jumelage Plogonnec - Llandysul.\nDegemer al lec'hienn > Plogoneg-Llandysul Brezhoneg > Eskemmoù abaoe 2005 > 2011.8. 26-29 Degemer ar Gembreiz\n2011.8. 26-29 Degemer ar Gembreiz\nDegemeret hon eus hon mignoned e dibenn Miz Eost\nGwener 26 a viz Eost\nO mat o deus graet ar Gembreiz eus o donedigezh abred e Rosko – hag ivez eus un amzer sklaer tre – evit ober un dro gant o hent a-dreuz ar Menezioù Are, ha krimpañ (gant ar c’harr-boutin !) war beg Menez Mikael Brasparzh. Un dizoloadenn eo bet evit kalz anezho ! War-lerc’h bezañ bet debret lein pep gant e familh-degemer ha tremenet an endervezh ganti eo bet lidet diglink, da 6e noz, an degemer ofisiel. Koaniet eo bet war-lerc’h, Kembreiz ha Breizhiz holl asambles, er Sal Sokio-Sevenadurel. Saouret eo bet gant an holl ar blijadur d’en em gavout holl asambles, sioul, plaen ha disoursi war-lerc’h bec’h bras ar weladenn kent e 2009 ma oa bet skrapet holl evezh ar Blogoniz gant prientiñ ha kas war-raok arvest lidañ 20vet Deiz-ha Bloaz ar Gevellañ ("Ur wech e oa Telo").\nSadorn 27 a viz Eost\nRoll oberiantizoù an devezh :\ngweladenniñ ur magerezh "alpagaed" e St Kouled (‘pezh en deus plijet kalz d’ar vugale, anat deoc’h !) ;\npiknik e Sal ar Gumun (Trugarez vras da Gumun St Kouled evit bezañ degemeret a-youl vat hor bandennad) ;\ngweladenniñ Abati Daoulaz, enni un diskouezhadeg a-zivout Viktor Segalen ("Viktor Segalen hag ar sell ouzh an a-vaez bro"), al liorzh-louzoù… Kammdroet eo bet hent an distro da dremen war Bont nevez Terenez bet digoret da vare an nevez amzer tremenet. Hag ur wech distroet da Plogoneg, dao d’ar c’hampouzh ha d’an dañs ! Ur brav a fest-noz, gant Elian Paddy, Paotred ar Riwal, ar sonerien Chapalain & Kergozien, hag arbenikourien ampart d’ober war-dro ardivinkoù ar sonerezh. Un abardaevezh dispar eo bet evit ar 48 kembread hag ar 700 pe 800 bennak a zen deuet d’ebatiñ e Lopeo. Sur ha n’eo ket marteze !\nSul 28 a viz Eost, ha Lun\nUr sulvezh e-ser ar familhoù-degemer : mont da bardonañ da Santez Anna ar Palud evit lod, da rouzañ war an aod evit lod all, pe c’hoazh da vale er tro-war-droioù… Ken splann e oa an heol ma oa posubl pep tra… a-raok an disparti antronoz mintin, abred-tre, da vont davet Rosko… didro an hent an taol-mañ !


Olimpia Maidalchini (Viterbo, 26 a viz Mae 1594 – San Martino al Cimino, 26 a viz Gwengolo 1657), anvet ivez Donna Olimpia, ha la Pimpaccia gant ar bobl, lesanvet ivez la papessa ("ar babez"), a oa ur vaouez a renk uhel e Roma en hanterenn gentañ ar XVIIvet kantved.\nGanet e oa e 1594 e Viterbo en un tiegezh divadoù. He zad, ar c'habiten Sforza Maidalchini, a oa appaltatore, a oa dimezet da Vittoria Gualterio.\nPa addimezas d'un den pinvidik eus ar familh Pamphili e teuas da gaout levezon bras e lez ar pab Inosant X.\nE 1647 e reas envel he niz Francesco Maidalchini da gardinal. E bloazioù diwezhañ buhez ar pab e werzhas kargoù en Iliz gant falsaktaoù, ha gant skoazell ar Sottodatario Francesco Canonici, lesanvet Mascambruno, a lavare bout serc'heg dezhi, evit kement ha 500.000 skoed. Kondaonet e voe Canonici d'ar marv dre mazzatello.\nGant he fried Pamphilio he doe div verc'h hag ur mab:\nCamillo Pamphili (1622 - 1666), anvet da gardinal (1644) hag a zilezas ar vicher da zimeziñ da Olimpia Aldobrandini, intañvez Borghese, ha tri bugel o doe;\nCostanza Pamphili (1627 - 1665), priñsez Piombino.\nDaniela Eritrei, L'ombra di Olimpia - Dialogo privato con donna Olimpia Pamphili, la principessa di San Martino .\n(fr) Histoire de donna Olimpia Maldachini.\n↑ Eus al lavar latin Olim pia, nunc impia, "Gwechall deol, difeiz bremañ".\nAdtapet diwar « https://br.wikipedia.org/w/index.php?title=Olimpia_Maidalchini&oldid=1831968 »\nKemmoù diwezhañ degaset d'ar bajenn-mañ d'an 22 Meu 2019, da 13:31.


Yves Marie-Joseph Congar, dominikan, a zo bet unan eus pouezusañ teologourien gatolik an XXvet kantved.\nGanet eo bet e Sedan d'an 13 a viz Ebrel 1904. Aet eo da Anaon e Pariz d'an 22 a viz Mezheven 1995.\nBrudet eo evit e labourioù a ilizoniezh hag a ekumeniezh. Gwelet eo bet gant disfiz gant pennoù bras an Iliz da gentañ. Didamallet eo bet goude. Alier eo bet e Sened-meur Vatikan II ha krouet kardinal e 1994.\n2 E levezon\nBevet en deus ar c'hentañ brezel bed pa oa bugel e departamant an Ardennes. Pemp kaierad a notennoù hag a dresadennoù en deus leuniet. Kinnig a ra ar re-mañ sell dibar ur bugel war ar brezel. Embannet int bet e 2001.\nMont a reas da gloerdi bihan Reims araok mont e 1921 da gloerdi ar Garmezidi e Skol-uhel katolik Pariz. Eno en deus graet anaoudegezh gant ar prederouriezh Sant Tomaz a-drugarez da oberennoù Jacques Maritain ha Réginald Garrigou-Lagrange.\nGoude e servij soudard 1925, ez eas da di nevezidi Proviñs Frañs an dominikaned en Amiens. Etre 1926 ha 1931 e studias e kouent ar Saulchoir e Kain-la-Tombee Belgia ma pouezed war an istor hag an deologiezh. Ken abred a 1928 e santas ar galv da labourat evit unaniñ an holl gristenien. Danvez e dezenn war an deologiezh a voe unaniezh an Iliz. Beleget e voe d'ar 25 a viz Gouere 1930. ha kregiñ a reas da gelenn an ilizoniezh er Saulchoir e 1932.\nAdalek 1935 e voe sekretour ar gelaouenn Revue des sciences philosophiques et théologiques. Dareprediñ a reas ar Vicherourien Kristen Yaouank. Krouiñ a reas an dastumad Unam Sanctam en ti-embann Le Cerf e 1937. En dastumad-se ec'h embannas e gentañ levr pouezus a deologiezh « Chrétiens désunis. Principes d'un "œcuménisme" catholique » e miz Gouere 1937. Merzet e voe an oberenn met sachañ a reas disfiz Roma war Gongar. Gwelet fall-kenañ e veze an ekumeniezh eno ha berzet oa kemer perzh el luskad ekumenek.\nKaset d'ar brezel e 1939, e voe lakaet da brizoniad gant an Alamaned. Chom a reas Yves Congar en ur c'hamp prizonidi a vrezel eus 1940 da 1945. Eno e reas prezegennoù evit stourm ouzh an ideologiezh nazi.\nUr wech distro ec'h adkrogas da gelenn an ilizoniezh er Saulchoir, en Étiolles e-kichen Pariz ar wech-mañ. Labourat a reas a-lazh-korf. Embann a reas pennadoù niverus : pennadoù diwar-benn an darvoudoù er gelaouenn Témoignage chrétien pe pennadoù a-zivout lec'h al laiked en Iliz. Kendrec'het e oa e tlee an dud lik kemer o holl blas en un iliz a vefe gwir bobl Doue. Kemer a reas perzh evel alier e kentañ Kendalc'h bedel apostolerezh an dud lik e 1951.\nGouzout a ouie e oa disfiz en e geñver e Kuria Roma bepred. Kreskiñ a reas an disfiz c'hoazh pa embannas e 1950 unan eus elevrioù pouzusañ « Vraie et fausse réforme dans l’Église », just a-raok ma voe embannet al lizher-meur Humani generis ha d'ur mare ma seblante tabou ar ger adreizhadur.\nD'ar mare-se eo ec'h embannas Pi XII, oc'h ober implij eus e zifaziusted, dogm Gorreidigezh Mari. Ur gwarz e voe evit ar brotestanted rak ne oa diazez biblek ebet d'an dogm-se. Skornet e voe an darempredoù ekumenek a oa o kregiñ evit ur pennad. Ouzhpenn e oa bet embannet rraok ar C'hemenn Ecclesia catholicaa zizalie ar gatoliked diouzh kemer perzh el luskadoù ekumenek. Strishaet e vo ar c'hemenn evit Congar. Koulskoude en deus al levr « Vraie et fausse réforme dans l’Église » sikouret dalc'h Vatikan II hep mar. Kontañ areer en doa Angelo Roncalli (a zeuas da vezañ ar Pab Yann XXIII) ur skouerenneus an oberenn-se notennet pizh en e levraoueg.\nAdalek miz C'hwevrer 1952 e tleas diskouez d'an aotreerezh holl e destennoù. Embann a reas gant aotre Roma « Jalons pour une théologie du laïcat » e 1953. Degas a reas an oberenn ur c'hemm e sell an deologiezh katolik war al liked.\nGwelet e voe evel unan eus aduidi luskad ar veleien-micherourien p'en doa kalzik mignoned en o-zouez. Lakaet e voe a-gostez en un doare dichek asambles gant Mestr Proviñs Frañs hag un toullad teologourien evel Marie-Dominique Chenu.\nMont a reas adalek miz C'hwevrer 1954 da Skol Biblek Jeruzalem araok bezañ rediet da vont da chom en ur gouent e Cambridge e 1955. E dibenn 1956 e voe rediet da chom e kouent an dominikaned e Straßburg. Dindan gwarez an eskob edo met n'helle na kemer perzh en obererezhioù ekumenek na kelenn er Skol-veur. N'eo nemet adalek 1960 e voe un tamm sklaeroc'h an traoù evitañ.\nGoude bezañ bet rediet da chom mut e-pad paboni Pi XII e voe anvet e 1960 kuzulier ar gomision deologel karget da brientiñ ar Sened-meur kemennet gant Jean XXIII asambles gant Henri de Lubac. Kemer a reas perzh e labourioù Sened-meur Vatikan II (1962-1965) evel alier (peritus). Skrivañ areas un deiz-lzevr a voe embannet e 2002. Adalek 1963, divec'hiet eus an tamalloù a veze graet dezhañ hag anavezet dirak an holl ec'h embannas ur bern pennadoù ha levrioù.\nKaset e voe d'an ospital e penn kentañ ar bloavezhioù 1980. Tizhet oa gant ur c'hleñved neurrologel grevus aboae pell ha n'helle ket labourat ken abaoe 1984. Koulskoude e skrivas d'ar c'hardinal Ratzinger e 1984 evit difenn en un doare arlivek teologiezh an dieubidigezh.\nKrouet eo bet kardinal (hep gwir da vouezhiañ ma vije ur sened-kardinaled) gant ar Pab Yann-Paol II d'ar 26 a viz Du 1994 gant an titl a gardinal-diagon Sant Sebastiano al Palatino.\nAet da Anaon d'an 22 a viz Mezheven 1995 en ospital luel an " Invalides", e Pariz.\nKemeret en deus perzh e nevesadur an deologiezh katolik en XXvet kantved. Gant Marie-Dominique Chenu, Henri de Lubac, Jean Daniélou ha re all en deus addegaset an istor en hentenn deologel. Gant e skridoù, an dastumad Unam Sanctam bet krouet e 1937, en deus kemeret ur perzh bras en ilizouriezh kempredel.\nEvit ar wech kentañ en istor andeologiezh katolik e roas un dalvoudegezh teologel yaus d'an ekumeniezh « Chrétiens désunis. Principes d'un "œcuménisme" catholique » (1937). Skrivet en deus kalz war an dodenn-se.\nLevezon en deus bet e breder war Jean XXIII, Paol VI ha Yann-Paol II.\nPrederiet oa gant ar bed en-dro dezhañ ivez. War an dachenn-se en deus levezonet don teologiezh an XXvet kantved.\nSikouret en deus da brientiñ war dachenn an deologiezh testennoù meur Vatikan II war diskuliadur Doue en istor, An Iliz, an ekumeniezh, plas al liked, ar c'hargoù en Iliz peurgetket.\nSkrivet en deus Yves Congar ouzhpenn hanter-kant levr ha degadoù a bennadoù. Setu un nebeud anezho :\nChrétiens désunis - Principes d'un « œcuménisme » catholique, Pariz, Cerf, 1937\nSaint Thomas serviteur de la vérité, 1937\nVraie et fausse réforme dans l'Église, Pariz, Cerf, 1950 (1añ embannadur), 1968 (2l embannadur).\nLeur résistance, 1948\nEsquisses du mystère de l'Église, Pariz, Cerf, 1953\nLe Mystère du temple, ou L'Économie de la Présence de Dieu à sa créature de la Genèse à l'Apocalypse, Pariz, Cerf, 1958\nLa Tradition et les traditions Étude historique (Levrenn I), Étude théologique (Leevrenn II), Pariz, Fayard, 1960-1963\nLes Voies du Dieu vivant, Théologie et vie spirituelle, Pariz, Cerf, dastumad « Cogitatio fidei » n° 3, 1962\nSacerdoce et laïcat, devant leurs tâches d'évangélisation et de civilisation, Pariz, Cerf, dastumad « Cogitatio fidei », 1962\nChrétiens en dialogue. Contributions catholiques à l’œcuménisme, Pariz, Cerf, 1964\nJésus-Christ. Notre Médiateur, notre Seigneur, Pariz, Cerf, 1965\nSituation et tâches présentes de la théologie, Pariz, Cerf, dastumad « Cogitatio fidei », 1967\nCette Église que j'aime, Pariz, Cerf, 1968\nMinistères et communion ecclésiale, Pariz, Cerf, 1971\nUn peuple messianique. L'Église, sacrement du salut – Salut et libération, Pariz, Cerf, dastumad « Cogitatio fidei », 1975\nLa Crise dans l'Église et Mgr Lefebvre, Pariz, Cerf, 1977\nDiversités et communion. Dossier historique et conclusion théologique, Pariz, Cerf, dastumad « Cogitatio fidei », 1982\nMartin Luther, sa foi, sa réforme - Études de théologie historique, Pariz, Cerf, 1983\nEntretiens d'automne, Pariz, Cerf, 1987\nLa Tradition et la vie de l'Église, Pariz, Cerf, dastumad Traditions historiques, 1984\nÉglise et papauté - Regards historiques, Pariz, Cerf, 1994\nÉcrits réformateurs (skridoù dibabet ha kinniget gant Jean-Pierre Jossua), Pariz, Cerf, 1995\nJe crois en l'Esprit-Saint, Pariz, Cerf, 1995, 880 p., (bet embannet c'hoazh e teir levrenn etre de 1978 ha 1980)\nL'Église. De saint Augustin à l'époque moderne, Pariz, Cerf, 1997\nJournal de la Guerre (1914-1918), Pariz, Cerf, 1997, embannet gant Stéphane Audoin-Rouzeau ha Dominique Congar\nEsprit de l'homme, Esprit de Dieu, Pariz, Cerf, 1998\nJournal d'un théologien (1946-1956), Pariz, Cerf, 2000\nVaste monde, ma paroisse. Vérité et dimension du Salut, Pariz, Cerf, 2000\nMon journal du concile, rakskrid gant Bernard Dupuy, op ; Levrenn I : 1960-1963 - Levrenn II : 1964-1966, Pariz, Cerf, 2002\nAdtapet diwar « https://br.wikipedia.org/w/index.php?title=Yves_Congar&oldid=1821327 »


Ur sizhun, un istor : sizhun 47 - TÉBÉO - 2017 - Base documentaire - Cinémathèque de Bretagne - Gwarez Filmoù - Brittany Film Archives\nLes Moulins (22) - Manifestation - Usine (bâtiment)\n24 a viz Du 1972. Echu eo harz-labour "Kaolined Plemet", goude 9 sizhunvezh a stourm dibaouez. A-drugarez d'al lusk a oa bet roet gant emsav ar Joint Français e miz Mae e St Brieg e oa krog' ar c'hant-ugent labourer gant un harz-labour dibaouez evit goulenn ma vefe uhelaet o gopr ha gwellaet o aozioù labour.\nAbaoe kreiz an 19vet kantved e vez korvoet gant an uzin-mañ ur gwelead Kaolin, ur seurt pri gwenn implijet d'ober porselen, prierezh ha paper.\nA bep seurt manifestadegoù, emvodoù-meur hag emgannoù gant an archerien a zo bet filmet gant Jean-Louis Le Tacon hag ar strollad Torr e Benn d'ar mare-se. Harz-labour ar C'haolined a zo da vezañ lakaet e-touez un emsav ledanoc'h da c'houde Mae 68, pa voe Breizh o vevañ un toullad stourmoù sokial, politikel ha sevenadurel.


Upon the Bridge - Wikipedia\npladenn studio gant Groundation\n16 a viz Here 2006\nFin 2005 - 2006\nMarcus Urani hag Harrison Stafford\nUpon the Bridge eo seizhvet pladenn Groundation, embannet e miz Here 2006 gant ar gompagnunezh Young Tree Records. Un nebeud mizioù goude e vefe deuet er-maez a bladenn, lec'hienn ofisiel Groundation a lak war ar rouedad clip kantañ ar strollad : What Could Have Been. Goude embannadenn an album, e lakaont er-maez ur pladenn 45 tro.\nWhat Could Have Been - 5:41\nDown - 4:15\nMe Na In De - 4:19\nRatant Crow - 4:59\nNonbelievers - 6:26\nUpon The Bridge - 4:58\nUsed To Laugh - 4:56\nFight All You Can - 4:01\nMighty Souls - 5:10\nSleeping Bag-o-wire - 5:53\nThe Seesaw - 6:54\nAr 45 tro[kemmañ | kemmañ ar vammenn]\nUn nebeud mizioù goude Upon the Bridge, e lak er maez ar strollad ur 45 tro, gant war ar fas B ar ganaouenn Distant Trial ha n'eo ket bet lakaet war ar bladenn, ha ne z'eus tu kavout anezhi nemet war ar vinyl war Lec'hienn ofisiel Groundation.\nAdtapet diwar « https://br.wikipedia.org/w/index.php?title=Upon_the_Bridge&oldid=1479067 »\nKemmoù diwezhañ degaset d'ar bajenn-mañ d'an 4 Ebr 2013, da 21:51.


Journal de Renaud Camus, jeudi 30 avril 2020\ncréée le samedi 2 mai 2020, 0 h 14\nmodifiée le samedi 2 mai 2020, 12 h 17Plieux, jeudi 30 avril 2020, onze heures et demie du soir. Dans ma chambre du service cardiologique de l’hôpital de Rangueil, à Toulouse, j’ai passé la nuit ~~~~~~~~~ ~~~~~ ~~~~ ~~~~~~~~~ ~~~~~~~~, ~~ ~~~ ~~~~~~~~~~~~ ~~’~~~ ~~~~~~~ ~~~~ ~~’~~~~~~~~~~ ~~~~ ~~~~~~~~~, ce matin : une ~~~~~~~-~~~~~~~~~~~, ~~~ ~~~ ~~~ ~~~ ~~~~~~~, ~~~~ ~~~~~~~~~ ~~ ~~~~~ ~~~~~~~~, ~~~~~ ~~~~~~~~~~~ ~~~~~~~, ~~~~ ~~~~~~~ ~~~ ~~~~~ ~~’~~~ ~~~~ ~~~ ~~’~~~ ~~~~~~, ~~~~~~ ~~~~~ ~~~~ ~~~~~~~~~ dans l’œsophage. Longtemps ~~~~~~~ ~~~~~~ ~~~ ~~~~~~ ~~~ ~~~~~ ~~~ ~~~~ ~~~~~~ ~~~ ~~~~~~ ~~~~~~~~~, ~~~~~~ ~~~~~~, ~~~~ ~~~ ~~~~~~~~~~ ~~’~~~~~ ~~ ~~~~~, ~~~~~ ~~~~~~ ~~~~~~~ ~~~~~~~~. ~~~~~ ~~~~~~ ~~~ interne nommé Jérôme ~~~~~~~~-~~~~~~, ~~~ ~~~~~~~~ ~~ ~~~~ ~~~~~ ~~ ~~~~~~~~ ~~~ ~~~~ ~~~~~ ~~~~~~~ ~~~ ~~~~~. ~~~ ~~’~~~~~~~~ ~~~~ ~~~~ ~~~~~~~ ~~~~~~~~ ~~~~~ ~~~~~~ ~~’~~~~~~~ ~~~~ ~~~~~~ ~~~~~ ~~~, après discussion, durant ~~~~~~~~~ ~~~ ~~~~ ~~~~~~~~~ ~~~ ~~~ ~~~~~~~~~ ~~ ~~’~~~~~~~~ ~~’~~~~~, ~~~ ~~~~~ ~~~~~ ~~~ ~~~~~~~ ~~~ ~~~~~~~~~~~~~, ~~~~ ~~’~~~~~~~ ~~~~~~~~, ~~~ ~~’~~ ~~~~~~~ ~~~ ~~~~~, ~~~~~~~~ ~~~~~ moi, où me ~~~~~~, ~~ ~~~ ~~~~~~~~~ ~~~~~~~~~ ~~~ ~~~~~ ~~~~~~~ satisfaction.\nCe ~~~~~~~ ~~ ~~~ ~~~~~~~, ~~~~~ ~~~~~~~~~ ~~~’~~~ ~~~~~, ~~’~~ ~~~~~~ ~~~~~~~~~~ ~~~~~~~~~~. ~~~ ~~~ ~~~~~ ~~~~ “~~~~~~” — si, du coronavirus, ~~~~~~~~~~~~~~~, ~~~~ ~~~~~~ ~~~~~~~~ ~~~~~~~~~~~ ~~~~ ~~~~~~~ ~~~~ ~~~ ~~’~~~ ~~~~~~~~~~~ ~~~~~ ~~~ ~~~~~~. ~~~ ~~~~~~~~~ ~~~ ~~~~~ ~~~~~~~~ ~~~ ~~~~~~ ~~~~~~ ~~~ ~~~~~~~~~~ ~~~~~~~~~, ~~~~~~~ ~~~ maladies opportunistes, ce ~~~~~~~, ~~~ ~~~’~~~ ~~~~~ ~~~~~~~~~~~ ~~~~~~ ~~~ ~~~~~ ~~~~ ~~~ ~~~~, ~~’~~~~~~~ ~~~~ ~~~ ~~~~~~~~ ~~~~~~ ~~~~ ~~~~~~~~~ ~~~~~~~~~ ~~~ ~~~~~~~~~~~~~~~, ~~~ ~~ ~~ ~~~~~~ ~~~~~~~~~, ~~’~~ rendu très méfiant : ~~~~~~~ ~~~~~~~~ ~~~~~~~~~~~, ~~~~ ~~~~~~~ ; ~~~~~ ~~~~~~~~~~~ ; ~~~~~~~ ~~~ ~~~~~~~~, ~~~~ ~~~ ~~~~~ ~~~ ~~~~ ~~~~~~~~~~ ~~~ ~~~~~~~ ; ~~~~~~~ fatigue.\nJe ~~~~~~ ~~~~ ~~~~~ ~~~~~~~~~ ~~~~ ~~~~~~~ ~~~~~ le consentement de ~~’~~~~~~~~ ~~ ~~~ ~~~~~~~~~~~, ~~’~~~~~~~~~ ~~~~~~~~ ~~~ ~~~~~ ~~~~ ~~~~~~~ : ~~’~~~~ ~~~~~ ~~~~ ~~~~~~ ~~~~~~, ~~~~~~ ~~~~~~~ ~~~~~~~~~, ~~~ ~~~~~~~ ~~~ ~~~~~~~~~~ ~~~ “~~~~~~ ~~~~~~~~~~~~~” ~~~’~~~ ~~’~~~~~~ proposé hier et ~~~~ ~~’~~ ~~~~~ ~~~~~~~~~~~~ ~~~~~~~~~~~~~, ~~~ ~~~~~~~~~~ ~~~~~~~~~~~ ~~~ ~~~~~ ~~~~ ~~~~~~~~ ~~~~ ~~’~~~ ~~~ ~~~~~~~~ ; ~~~ ~~’~~~~~~ ~~~~~ ~~’~~~~~~~~ ~~~ 1er ~~~~ ~~~ ~~~ ~~~~ ~~~~~. Le jeune Jérôme ~~~~ ~~~~~~~~ ~~~~ ~~’~~~~~~~ ~~~~ ~~~ ~~~~~~~ ~~~~~~ ~~~ ~~~~~~ ~~~~~~ ~~~~~ ~~’~~~~~~~~ ~~~~~ ~~~ ~~~~~~~~ ~~~ ~~~~~ ~~’~~~~~~~~~~~~ ~~~~~~~~~~~~~~~~ ~~~~ ~~~~~ ~~~~ ~~~~ ~~~~~~~~~~~~, ~~~~ ~~~ l’appelait pas absolument ; ~~~ ~~~~, ~~~ ~~~~~~ ~~~~~~, ~~~ ~~’~~~~~~~ ~~~~~ ~~~ ~~~~~~~ ~~~~~~~~ ~~~~~~ ~~~~~~, ~~~~~~~~~~~, ~~’~~~~~~~~ ~~~ ~~~~~~~~ ~~~ ~~~~-~~~~~ ~~~ ~~~~~-~~~~~~. ~~~ ~~~~ ~~~ ~~~~~~~~~~~ ~~~~~~ ~~~~ s’il ne s’agissait ~~~~~ ~~~~ ~~~ récupération ~~’~~~~~~ ~~~~~ ~~~~~~~~ ~~~ ~~~~~~~~~~ ~~~~~ ~~~~~ ~~ ~~~ ~~~~~~~, ~~~~~ ~~~~ ~~~~~~~~~~~~~~ ~~~~~~~~~ ~~~ ~~~~~, ~~~~ ~~~~~ ~~~~~~~~ ~~~~~~~~ ~~~ ~~~~~~~~~. ~~’~~~~ seulement quant à ~~~ ~~~~~~~~~~~~~ ~~~ ~~ ~~~ ~~~~~~~~~~~~ ~~’~~~~~~~~~~~~~ ~~~~~~~~~~ ~~~~ ~~~ ~~~~~~~ ~~~~~ ~~~~ ~~~~~~~~~~~~ ~~~~~~~~~ ~~’~~~~~~~~ ~~~ ~~~~~~~~~~ — ~~’~~~ ~~~~ ~~~~~~~ inquiétude.\nElle ~~~ ~~~~~ ~~ ~~~~ empêché de faire ~~~~~ ~~~~~~~~~~~~~ ~~~ ~~~~~~~~~, ~~~~~~~ ~~~ ~~~~, ~~~~ ~~~ ~~~~~~ ~~~~~~~~, ~~~~~~ ~~~’~~~ ~~~~~~ ~~~~~ ~~~ ~~~~~~~~~ ~~~~~ ~~~~~~ ~~~~~~~ ~~~ ~~~~~~, ~~ ~~~ ~~~~~~~ ~~~ ~~~~~~~~~. Nous avons vu ~~ ~~~~~~~~~~~ ~~~ ~~~~~~~~ ~~~ ~~~~~~~~~, ~~~~~~ ~~~, ~~~~ ~~~ ~~~~~~~~~~~~ ~~~ ~~~~ ~~~ ~~~~ ~~~~~~~ ~~~~~~, ~~~ ~~~~ ~~~ ~~~ ~~~~~~, ~~ ~~~ ~~~~~~~~ ~~~~. ~~~~~~~~ nous avons entr’aperçu, ~~~~~ ~~~ ~~~~~~~~~~~ ~~~~~, ~~~ ~~~~~ ~~~~~ ~~~~~~ ~~~~~~~~ ~~’~~~~~~~~, ~~~~~~~~~~~~~, ~~~ ~~~~~~ ~~~~~ ~~~~~~-~~~~~~, ~~~ ~~~~~~~~, ~~~~~~~ ~~~ ~~~~ ~~~~~-~~~~~ ~~~ ~~~~~~~~~~~~~ ~~~~~~~ ~~~~~~~~, ~~ ~~~~~~~~~-~~~~~~, non loin de ~~~~~~~~-~~~~~~~~~, ~~~~~ ~~~~ ~~~~~~~~ ~~~ ~~~~~~~~~. ~~~~~ ~~~~~~ ~~~~~ ~~~~~ ~~~ ~~~~~~~, ~~~ ~~~~~~-~~~~~-~~~~-~~~~~, ~~~~~ ~~~~~~~ ~~~ ~~~~~~~~ ~~~ ~~~~~~, ~~~~ ~~~~~~~ ~~~~~~~~~~ ~~~~ ~~~~~~~~~ ~~~~~~~~~, ~~~~~~ une certaine opulence ~~~~~~~~~~~~~~ — ~~~~~ ~~~ ~~~~~~~ ~~~ ~~~ ~~~~~~~ ~~~~~~~~~~~~. ~~~~~ ~~~~~ ~~~ ~~~~~~~ ~~~ ~~~~~~~ ~~~ ~~~~~~~~~~ ~~~ ~~~~~~~, ~~~ ~~~ ~~~~~~~~~~ ~~ ~~~~~~~ ~~ ~~~~~~~ ~~~~, durant mon absence, ~~~ ~~~~~~~~~ ~~ ~~~~~~~~ ~~~ ~~~~~~ ~~~~~~, ~~~~~~~ ~~~~~~~~~~~~ ~~~~~~~~~ ~~~ ~~~~~ ~~~ ~~~~~~~ ~~~ ~~~~~~~~~~~, ~~~ ~~~~~~~~ ~~~~~~ ~~~~~ ~~~’~~~ ~~~~~~. ~~~ ~~~~~ ~~~~~~~~ ~~~~ ~~~ maison ! (Même s’il ~~~~ ~~~ ~~~~ ~~~~~~~…)\nvoir l’entrée du jeudi 30 avril 2020 et ses 7 images dans Le Jour ni l’Heure


Philippe Abjean - Wikipedia\nGanet eo bet Philippe Abjean e miz Ebrel 1953 e Bar-sur-Seine e departamant an Aube. Bet eo bet kelenner war ar brederouriezh hag anavezet eo evel stourmer sevenadurel ha speredel katolik.\nBrezhoneger oa e dad, genidik eus Kastell-Paol. Bevet he deus ar familh en Aube betek ma voe Philippe tri bloaz. Graet he deus hec'h annez e Kastell-Paol d'ar c'houlz-se.\nStudiet en deus Philippe Abjean e lise Itron-Varia ar C'hreiz-kêr. Goude bezañ soñjet studiañ ar gwir e krogas gant studioù prederouriezh e Brest da gentañ hag e Poitiers goude da heul e vestr Nicolas Grimaldi. Goude e vestroniezh e voe degemeret e kenstrivadeg ar c'hCAPES. 23 e oa pa'z eas da gelenner da Vro-Gameroun. Chom a reas 5 bloavezh eno. Dont a reas en-dro da Vreizh evit Kelenn e Lise Itron-Varia ar C'hreiz-kêr e Kastell-Paol hag e lise an Nivod. Divizout a reas paouez da gelenn ha mont a reas da dapout un aotreegezh teologiezh e Lyon. Ur wech distro da Vreizh e labouras evit an Télégramme e Bro-Leon. Labourat a ra evit Ti-kêr Kastell-Paol ivez.\nKrouiñ a reas e 1994 ar gevredigezh "Les chemins du Tro Breiz" evit reiñ lañs a-nevez d'ar pirc'hirinerezh. Ober a reas berzh. Bep bloaz e vez tud oc'h ober ul lodenn eus Tro Breizh abaoe.\nKemer a ra perzh e un toullad obererezhioù katolik evel "l'Œuvre de Saint-Joseph" a labour evit adsevel chapelioù gouestlet d'ar sant.\nE 1999 e raktresas krouiñ e Bro-Leon ul lec'h gant kantadoù a zelwennoù sent. A-benn ar fin e voe staliet an traoù e Karnoed. Krouet e voe e 2008 kevredigezh "Traoñienn ar Sent" evit kas war-raok ur "raktres foll evit ar beurbadelezh". Hanter-kant delwenn vras a zo bet staliet war dosenn Gweltaz e 2014.\nKalz raktresoù all en deus Philippe Abjean, en Afrika peurgetket.\nBet eo bet e-touez an 8 den rakdibabet gant an Télégramme evit bezañ "Breizhad ar bloaz" e 2009 hag anvet e voe "Breizhad ar bloaz" gant Armor Magazine e 2010.\nResevet en deus Kolier an Erminig e Naoned e 2014.\n« La Bretagne avec Philippe Abjean », abadenn skiwnwel Le Jour du Seigneur\nAdtapet diwar « https://br.wikipedia.org/w/index.php?title=Philippe_Abjean&oldid=1809655 »\nKemmoù diwezhañ degaset d'ar bajenn-mañ d'an 1 Du 2018, da 08:18.


Blankenfelde - Wikipedia\nLec'hiadur Blankenfelde e Pankow\nBlankenfelde a zo ur c'harter (Ortsteil) en arondisamant Pankow e Berlin. 13,4 km² eo gorread ar c'harter, e miz Even 2008 e oa 1 917 annezad ennañ (143 annezad/km²).\nKrouet eo bet e-tro 1375 ha teuzet e Berlin e 1920. Etre 1949-1990 e voe ul lodenn eus Berlin ar Reter. During the period 1961-1989. Moger Berlin a dreuze harzoù kornôg Blankenfelde.\nE bannlev norzh Berlin emañ Blankenfelde, e-kichen Schildow ha Wandlitz. Ar c'harterioù berlinat tost a zo Buch, Französisch Buchholz, Rosenthal ha Lübars. E Blankenfelde emañ Tlenn Badesee Arkenberge, ul lodenn eus Park natur Barnim eo .\nRannet eo Blankenfelde e 2 dachenn (Ortslagen):\nLinenn S-Bahn S8, karr-boutin linenn 107, ha tren ebet. Raktreset e oa bet kempenn an ti-gar kozh (linenn Heidekrautbahn) met n'eo ket bet kaset ar raktres da benn.\nAn ti-gar kozh\nAdtapet diwar « https://br.wikipedia.org/w/index.php?title=Blankenfelde&oldid=1495964 »\nKemmoù diwezhañ degaset d'ar bajenn-mañ d'an 5 Ebr 2013, da 14:01.